url: =Kimlepam Lainatna Thu (Ecology & Environment Concern). Agelh - Dr. Do Sian Thang - Laibu Saal\nHome > Thuluui/Articles > Kimlepam Lainatna Thu (Ecology & Environment Concern). Agelh - Dr. Do Sian Thang\nKimlepam Lainatna Thu (Ecology & Environment Concern). Agelh - Dr. Do Sian Thang\nKimlepam Lainatna Thu\nEcology & Environment Concern\nEcology: singkung,ganhing leh mihingte in Pasian’ inn vannuai leitung tengah akizop dimdiamna thu; the relation of plants and licing creatures to each other and to their environment.\nEnvironment: mihing,ganhing leh singkung lopate a kizom dimdiamsak huih,tui,leitang a kipan, kimlepam thu; the natural world in which people,animals and plants live.\nEite in, ih zawl ahi, ihkim ihpam ih lainatna thu concern: ihlawm’tungah ih thumaan a kulna thu,lotheilo ahihna thu,khenthum suah in ihgen dinghi.\nNa sanglen sawmle saupi taiphot in:\nOne who would leap high must take a long run. Danish Proverb\n1. Lai Siangtho in hongsawlhi.\n2. Leitung mite’ kisap bulpi ahi hi.\n3. Zomite’ mawhpuak ahi hi.\nKhatna: Lai Siangtho in hongsawl hi.\nPasian in abawlsate khempeuh en a, hoihsa mahmah hi. Pian 1:31\nKhat veve hih bangin ihci theizel hi: Nikhat pan-in ni-nga dong kimlepam khatkhit khat a bawlzawh ciang-in hoih ci napi’n ni-guk ni mihing a bawlkhit ciang bek in hoih mahmah,ci hi. A taktakin cileng: mihing abawlkhit ciangin hoih cihna snagin a bawlsate khempeuh en-in hoihsa mahmah hi, cihna hizaw hi.\nZosuante in: mualkhawl masa teektang, ci uhhi. Lai Siangtho bang-in ihcih le, mihing sang in kimlepam zaw-in mualkhawl masa ahih man-in a teektang ding ahi hi. Kimlepam in mihing kullo-in amah le amah nungta theihi; mihing ahih leh kimlepam lo-in amah le amah nungta theilo hi; tua man-in a nunung bel-in akibawl hiding hi. Kimlepam tungah aki nga mihing te-in aki ngakna kimlepam kepding,puahding,zunding hi-a tua in ama’ mawhpuak mission ahi hi.\nKimlepam a kemcing ding-in, Lai Siangtho in hongsawl hi.\nTopa Pasian in mipa la-in, Eden huan kho-in akem dingin akoih hi.Pian 2:15,\nKimlepam kho-in akem dingin, Topa Pasian in,hongsawl hi, ut tulo thu ahi keihi.\nTopa Pasian in mipa thupia a, na utut in huansung singkung gah khenpeuh nane theiding hi. Ahih hangin apha le asia theihna singkung gah pen na ne keiding hi. Banghang hiam cihleh tua na nek ni-in nasi ding hi, aci hi.Pian 2:16,17\nKimlepam tawh kizopna thu ah, puahding om aa pelhding zong a omhi.\nAnek khit phetun amau tegel in khua phawk uh a, aguak tang in aomlam uh kithei uhhi. Amau te in thei tehte khui tuahin puansilh ding-in abawl uhhi.Pian 3.7\nA keploh kimlepam in amau lehkepkik bilbel zaw hi.\nNekloh ding singgah nekna in kimlepam keplahna hi a,tua-in amau’ mawhna ahihi. Ei e leh? Amau’ hang-in,ahih keileh zong,amau bangin ihmawh hi. Khristian te-in kha khanlawhna thu ah Adam hang-in mimawh hihang, ci’n kinak hilh mahmah uhhi.Tuapen tunsa envelope in kikemden hi; kihongkhia de-envelope kha-lo ahih man-in midik tampi a-nin kimlepam sungah ki gamtang den hi.\nMisiangtho kimkhatte’ tatna hangin kimlepam nin/sia hi:sing motpuakna,gam mot hawlna,nin-buak motpaihna le mot halna, setzung setvante’ meikhu carbon-, inn- ganhingte khahzauna,keplohna,gamsa benna le ngasa gu-denna, chemical eklei hang a leitang siatna, ctp. hihte hang-in midik kimkhatte in kimlepam a bawlsia uh hi. Tua hi-a piangthakte’ mawhpuak in kimlepam thaksuahsakna hipelmawh ding hi: mithak in leitang thaksak hi.\nLeitang le minam kikhen theilo hi,ci’n Lai Siangtho in hong hilhcian hi, Pasian’ minam leh ama’ kimlepam tonkhawmden hi.\nNangpen aki nusia azubah hong kici nawnlo ding a, na leitang pen Gamkhing shamamah kici nawn lo ding hi. Nangpen ama tungah ka lungkimna om Hephzibah hong kici ding a, na leitang pen a Kitenpih Beulah kici dinghi. Banghang hiam cihle nang tung ah Topa lungkim a,na leitang pen a kitenpih zi tawh kibangding hi.Isa 62:4\nHih in anungta Pasian thu ahi hi. Pasian’ minam a kicite, Topa in Pasian hi, aci minam peuhmah; Pasian in kimlepam, gam le lei, a kemsakhi. Pasian’ minam in\nama’ gamlelei kemcing dingin mawhpuak anei hi.\nJesuh in kina le lunghih mawhna thuhilh nading in van-a leng vasate(ganhing nam) leh gamlak-a om pakte(a kung nam) a nuntakzia ngaihsun dih un, hongci hi. Vasate’ thu in, khualzin mi ihhih na hong hilh hi. Pakte’thu in kimlepam akem azun akhantohpih dingte ihhihna thu hong hilhhi,ci-in ka umhi. Khristian te in Jesuh’dan ahi kimlepam khantohpih ding mawhpuak aneite ahi uhhi.\nKei kahih leh tuute a nungta maimai bek hilo-in, nuntakna cingtaak a neihtheih nadingun a hongpai kahi hi. Joh 10:10\nTua a geelthu pen, a hunhoih atun ciangin Khrih khutnuai-ah, vantung le leitung ah aom khempeuh gawmding ahi hi. Eph 1:10\nLabu54: Zeisu lungkim nailo dinghy, lei le van kikhat ma’n\nPasian in a Tapa zang in na khempeuh ama kiang-ah a kaihkik ding asehsa ahihi. Tua ahih man-in singlamteh tung ah a Tapa asihna hang-in amah tawh kilemkik theih nading hong omsak ahih man-in, leitung a hong tunkik ahihi. Kol 1:20.\nLabu 79: Van leh lei lasak ngai\nTua gunpang tuak ah nuntakna singkung po a, kha sim-in gah ahih man-in kumkhat sung-in sawm le nih vei agah hi. Atehte zong natna dam nading zatui-in kizang hi. Mang 22:2.\nKhasim-in singgah ngahnang: sing gahkung nam12 mah cin/sakkul dingdan hi.\nNekkhawm bawlna-ah Khristiante’zat anlum in Jesuh’pumpi; lenggahzu in Khrih’sisan, ci’n khiatna anei hi. anlum in Jesuh’ pumpi le ama’sisan in van thu,kha thu,muhtheihloh thutak ahi hi.Anlum le lenggah zu in leithu,kimlepam thu, muhtheih thu ahi hi. Lai Siangtho in van le lei ki khenlo ci ahih nungsang,kha thu ahi,a sa ne-a asi adawn thu-um mite in anlum le lenggah zu apianna leitang le kimlepam adan akem acingte ahi uhhi,cihna asuak hi.\n[cf.a symbol points/participants…Paul Tillich]\nAgelh- Do Sian Thang\nLaibu min-Kim le Pam Lainatna\nLaimai 1-4 sung\nSia Dr. Do Sian Thang in Zomi eLibrary/Laibusaal ading phalna hong piakna tawh kizui in aki teikik/type kik ahi hi.\nItem Reviewed: Kimlepam Lainatna Thu (Ecology & Environment Concern). Agelh - Dr. Do Sian Thang Description: Rating: 5 Reviewed By: Cinpu Zomi


timestamp: atn

url: =Las Vegas mithatpa lawmngaihnu’n bangmah theihpihkeng ci :: ZOMI DAILY\nposted on 5 October 2017 at 12:29 pm Lomkholna: News, USA, World\nOctober 4/2017 :: Las Vegas ah mihing 59 mulkimlo tak a, a thatpa Stephen Paddock i alawmngaih nu, Marilou Danley pen Philippines pan USA natungkikta in,US palik te’n thu adot uhteh ka lawmngaih pa’n asepding hihthu bangmah honggen kei naci hi.\nStephen pen gamtat hoih mahmah mi hi’n,midangte deihdan a kinsak mi ahi hi.Hidan a mi 59 a thahding vai banghmah honggen ngei kei,bangmah katheihpih omvetkei ci’n Marilou Danley in pulakkhia hi.\nKa it mahmah ahi hi,damsung nuntaak pihding in ka ngaihsut mi ahi hi,tuadan nahoihlo asepteh lamdang bang saliang ing naci hi.\nPhilippines a,ka sangngamte lakah vahawh nadingin vanleng ticket hongleisak, Philippines ka om sungin $100,000 hongkhak lai,hih sumte pen inn lei nading a hongkhak ahi hi.\nSum hizah hongkhak teh inn lei ding ka nagel a,ka lung dam mahmah hi,ahi zongh lamkhat pan ka ngaihsut teh ka lung nuamvetkei,khenkik hongsawm man a,sum hizah hongkhak ahi tam maw ci’n Marilou Danley in na genkhia hi.\nRelated: Las Vegas thaukikapna misi 59 phakhin, aliam bekbekzong mi 527 pha\nMithatpa Stephen vai pen a innkuanpih te’n zongh bangmah theihpihlo,a lawmngaih nu Danley in theipen inteh a cih unzongh bangmah theihpih keng cita….Mihing hizah athahna vai kankhiat zawhding hinawn lo. BBC/ Zomi Post Media\nPrevious: Tho in la taang in ~ Lampi, Mei leh Tui\nNext: Tedim Khuamite Tuinek


url: =Pu Thang Khen Pau Gualnam’ Mualliamna-ah Minsialna :: ZOMI DAILY\nposted on 26 September 2020 at 11:56 pm Lomkholna: Dahpihna, News, Zomi\nSeitual Khuami Gualnam’ Tapa Thang Khen Pau, maáineuna leh kisuanna omlo, khamuang angtang tak-in na’ zuatna Thangvaán Zawl-ah maáipaak tak-in tuang va-tung inmaw!\nKam-tawh minam it leh kineihna-tawh minam it na-hi kei-a, kalsuan khiatna-tawh minam itpa na’ hihi. Pulpit leh Online pan-a minam it na-hi kei-a, lungsim takpi-tawh minam it na-hihi.\nZomi Association of Malaysia (ZAM) apiankhiat nading-in 2006 June 7 ni-in Pu Neng Hau Kim, Pu Khawm Khen Mang, Pu Hang Khan Kap cihte leh ka’ nau Langh Suan Cin te-tawh lei hong petlet Ngalliam Thang Khen Pau:\nMite-in bangbang-in hongmu-in hongseh mahleh Na’ hihna taktak “Minam Itpa” na’ hihna khangsawn zata-in tuubang ciing dinghi. Malaysia pan-a Gam Thumna atung Zomite deuhdeuh-in phawkden uhhen!\nZiilehta’ maáipha-zong muhloh lawhphial khading himahlecin USA pan-in Malaysia-ah hongpai-in “Gamnuam tungsa Zomite’ kiang-ah hihteng-a dongtuak Zomite huh nading sumdong ding-in palaai kiguang le-uhcin” ci-a veina-tawh hong tutpih mi thupi Ngalliam Thang Khen Pau:\nZAM kalsuanna hong taángzai-in hong phungphat ciang-inzong “Ka’ patsa, … ” cih kammal-tawh ZAM Tanute’ thaneem nading kammal khatvei beék aging saklo Ngalliam Thang Khen Pau:\nLaulo, lunghianglo, lungneulo, kisuanglo tak-in Zomi minam na’ itna masuan inla, angtang tak-in awmpho leuleu-in Thangvaan Khuamual va-suak inmaw, Ngalliam Thang Khen Pau Gualnam!\nZomi Salphate’ Salpha Thang Khen Pau, Daihna Sung-ah Tawlnga In. Minsial, T. Zokhai (Founder & Former Gen. Secretary, Zomi Association of Malaysia) Established on 7 June 2006 Zosai (Cinpi and Khampu Pty Ltd.)\nZAM pan dahpihna pulakna\nPu Thang Khen Pau Gualnam pen June 2006 kum in Zomi te zong kipawlna kician khat neih loh phamawh hi ci-in veina lianpi tawh sum leh paai leh hun te pia khia in Malaysia gam ah hong zin a, Zomi Association of Malaysia -ZAM kipatna dingin hong hanciam khia khat na hi hi. Phulum phulna dingin leikha in petlet a cih bangin Zomi Association of Malaysia-ZAM a pian na dingin a petlet te sungah khat a hi hi.\nPu Thang Khen Pau Gualnam pen Zomi itna leh veina tawh a sup lawh a bei lawh ngam khat a hi hi. Mitampi takin Zomi hangin met lawh sawm hi mah leh Pu Thang Khen Pau Gualnam in a veina taktak pen piakkhiatna tawh hong lak khia hi.\nPu Thang Khen Pau Gualnam, Malaysia leitang tungah om veina tawh a kipiakhia Pu Zo Khai leh a lawmte makaih na tawh June, 2006 pan Zomi Association of Malaysia -ZAM kiding a,tuni dong mah maban kizom toto hi. Hih kipawlna hangin Zomi tampi tak mah gam thumna ki tun lawh a, gentheih haksa tampi tak mah zong noptuam lawh in thong kia ding tampi mah zong suahtakna ngah lawh hi. Zomi te tangthu ah a mang ngei nawnlo ding leh Zomite om lai teng a kigen den ding tangthu hoih khat a at khia Pu Thang Khen Pau Gualnam hi mun pan in zahtakna i pia hi.\nPu Thang Khen Pau Gualnam in 23 September 2020 ni in a teenna California, USA pan in leitung nuntakna nusia in i Pa kiang ah hong ciah san hi. Pu Thang Khen Pau Gualnam hangin a dah a kap khempeuh Topa’n a lamdangin hong hehnem ta hen.\nPrevious: Thuthak tomkim ~ The Tedim Post (26 Sep)\nNext: USA, California pan Pu Thang Khen Pau (Seitual, Gualnam) in hongnusia\n1998 kum a khatveina Pi leh Pu Bible Camp, Tedim ~ Khup Khan Thang\nBB King : A tomin theihhuai kasak ~ Zen Lian\nPautaang (Common Language) neihhoih ~ Pau Tun Thang\nTulai Lamka thuthang toh kisai athu chiangjo\nVenezuela President thugen laitak vanlengneu tawh ki suamlupsawm\nInnteek lungsim ~ Zam Thuam\nA manpha mahmah Pa te ~ Sia Pau Khai


url: =Solar Storm hangin Technology Blackout piangthei dinghi kici ~ Thang Khan Lian :: ZOMI DAILY\nposted on 28 October 2016 at 11:40 pm Lomkholna: News, Thangkhanlian, World\nOct. 28, 2016: Zan in Ni (Sun) panin huihpi ‘solar storm’ a nun’na hangin i teen’na leitung lam manawh in na them neucikcik (particles) sa mahmahte hong leng ahih manin set lam tawh kisai siatna leh nasep theih lohna “technologyy blackout” kici piang thei ding hi. Bang hang hiam cih leh solar storm kici huihpi in electricity power lines leh satellite tunga kinga technologyte tampi tak siasak thei hi.Tua ahih manin hong tung ding hunte a sia pen kilamen ding leh kisa kholh dingin scientist ten thu pulak uh hi.\nDaily Express in a genna ah Solar storms hangin na them neucikcik hong lengte pen siatna leh sih theihna a piangsak thei “radiation” kici khauh mahmah a, hih radiation ten leitung-a technologyte a siatsak banah leitung-a tuam huih leh meii/van awngthawl sunga huih (atmosphere) pua lam nakpi takin siasak ding ahih manin khua lumna zong nakpi takin kibehlap kha thei hi ci hi. Radiation hangin thukizaksakna tuamtuamte adingin a kizang satellite communications ten atmosphere sungah lim (signals) hong piakna ding leh hong lutsak theihna ding nawngkaisak ding ahih manin GPS navigation, mobile phone, signal satellite TV tuamtuam Sky i cihte pawl kingah thei nawn lo kha thei hi.\nTua bek hilo in hih solar strorm panin radiation lengte ten leitung adingin magnetic field kicihna mun ”magnetosphere” a kicihna khauh takin (higher currents) a den’ khak leh leitung-a electricity power lines-te nawngkaisak ding a, electrical transformers leh power stations kicite puak khamsak thei ding ahih manin mei kingawl thei lai ding hi. Hih bangin solar storm hangin August 3,2010 in electrical transformer leh power station mun pawl khat ah puak kham ngei a, mun tampi in mei ngah loin sawtpi na om ngei uh hi.\nUS Space Weather Prediction Center in solar storm hangin radiation hong lengte a thahat leh Voltage corrections leh false alarms kicite zat kisam kha thei a, leitung kimkot a satellitte kilengsakte siasak thei ding hi ci hi. Hih Ni pan a hong nung huihpi (solar storm) kicite pen ni dangin G3 level storm ciang tan-a hatte kihtakhuai kici a, tu-in bel G2 level storm ciang kihtakhuai hi kici ta hi. UK Met Office ten hih solar storm pen a hatna G1-G2 kiim hi ding hi ci uh hi. Solar storm in ”magnetosphere” ciang a nawk khak leh leilu lam phel khat leh leitaw lam diak phel khat (Northern hemisphere and lower parts of the southern hemisphere) ah mei dum (blue lights) kilang zo ding hi.\nPrevious: Facebook thuthang pan kaikhop pak ~ Zomi Quavadis\nNext: ZAM Thupuak :: 30 October 2016\nThe Youth of this Generation\nUS gamsung khualzinna pawlkhat – 18


url: =ZAM Thupuak :: 28 Oct 18 (Chin State pan Refugee vai) :: ZOMI DAILY\nposted on 27 October 2018 at 1:09 pm Lomkholna: Malaysia, News, Refugee, ZAM, Zomi\n2019 AH CHIN STATE PAN HONG PAI GAMBEEL TE ADING UNHCR TANGKONA TUNGAH SEPNA PAWL KHAT TE PULAKNA\n13, June 2018 ni Malaysia UNHCR zumpi pan in gambeel-in a om ZOMI te (ZOMI bek cih hilo-in Chin State buppi gambel mi khempeuh) 31, December 2019 ni pan kipan in UNHCR tawh kizop na a nunungpen ding hicih, thukhentatna (Decision/Deadline) hong piak na tungtawn in, ICC (Independent Chin Communities) tawh pangkhawm in June 09 ni-in Malaysia UNHCR zum mai ah Gambel Chin State buppi ki gawm in Mimal 500 kiim-in Lungpho na ki neihi. Tua huhau in ICC pan in UN mabaan te a kihon kik theihna ding leh UNHCR-HQ leh GENIVA UN-HQ mun tuamtuam te ah khatvei khauhtak in phuut kik ding in, ki ngaihsun in Chin State bup huam in PURPOSE/STATEMENT kicingtakin kaihkhawpzawh ding in ki ngaihsun hi.\nHih ngaihsutna tawh kizui in Chin State sung pan in thu leh la lam ah hong makaih thei ding leh lam hong pi thei ding makai te kisamin 13-15 August 2018 sungteng CHIN STATE Refugee Consultation MettingMalaysia ah kinei khawm hi. Hih hun sungah (Myanmar/ Thailand/ Austilia/ Delhi/ Norwey/ USA) cih gamte pan kikaikhawm in Metting kinei thei hi. Hih Meeting ah ZIUSA pan-in, A neihsa uh Sum lehpai tha leh Ngal te itsit’ lo-in Malaysia aa om a ZOMI pih te hong khual na hong itna uh tawh ZOMI galtai gambel te vaan-in Malaysia hong pai ngiat ZIUSA te tungah lungdamna lianpi ih pulaak lai hi.\nZIUSA te Khual/Panpihna tawh 08, September 2018 ni-in USA-Indianapolis ah Malaysia aa om Zomi Gambel/Refugee te aa ding advocacy Meeting kah-in sepding maban te hong zop saksak lai uh ahihi. Mun tuamtuam pan a hih zawhzahzah uh tawh Sum lehpai thagui thatang siitlo aa ma hong panpih Pasian nasem Pawlpi kem Siate a nuai aa teng a hihi.\n-Rev. Dr. Lian Sian Mung (Chicago)\nGeneral Secretary, Zomi Christian Ministers’ Fellowship\n-Rev. Dr. Thang Cin Pau (Columbus, OH)\nPresident, Zomi Churches Alliance\n-Pa Do Khan Khup (New York)\nExecutive Director, Zomi Innkuan USA\n-Pa Zo Suan Mung (Indianapolis)\nBoard member, Zomi Innkuan USA\nZIUSA in Malaysia Refugee vai vaivan ding Khawmpi 2018 ah thukimna nei khin uhhi. Tua ban ah Board in mabanpi khat in ong neihsak pah hi. Zomi Association of Malaysia (ZAM) pen Independent Chin Communities (ICC) ah zong sanggam Chin te tawh UNHCR te in Chin State pan galtai te vai hong khawl sak nopna uh tawh kisai in phut dingin kipang khawm hi. UNHCR in International ah Burmese Chin tawh hong ciamteh in Zomi tawh hong kiciamteh nailo ahih manin mailam ah ih kalsuan ding tampi om lai cih zong phawk gige kawm in a kikalsuan toto ahihi. ZAM te sapna leh ZIUSA Board te hong sawlna tawh kizui in 13-15 August, 2018 Malaysia ah CHIN State Consultation Meeting kah-in Dr, Do Khan Khup hong paithei a hihi. 17 August, 2018 ni-in UNHCR Malaysia UNHCR zum ah a lianpenpa (Representative) Mr. Richard J-Towle tawh Dr,Do Khan Khup leh – BACI Pu Elaisa Vahnie te nai 2 sungbang holim na neithei hi.\nUSA ah Advocacy ding in Chin Refugee Advocacy Committee aki sehna sungh ah ZIUSA zong kihel aa tuaban ah Dr,Do khan Khup zong member/ Coordinator in ki hel hi. 21 September, 2018 ni in DC a om State Department PRM zum ah American Baptist Refugee Advocacy team te leh Chin Refugee Advocacy te meeting ah Chin Refugee Advocacy min tawh Dr,Do khan Khup zong va kihel thei hi. Ms. Hoa T. Tran, PhD, Asia Team Lead, Office of Assistance for Asia & Near East, leh ulian pawlkhat tungah Advocacy hongneih sakthei hi. Richard Towle in Dr,Do khan Khup a kam vaikhak ahi PRM in Chin State pan Refugees te wrap-up (zialbawl) na in tam hong laakzawh ding leh Malaysia UNHCR in atul sawm sim in ready zo nung cih na gen in a cih kam malzong Dr,Do Khan khup in hong gensak thei hi.\nDr,Do khan Khup hong gen beh na ah :- Ms. Tran in Richard in hong cih takpi hiam ci in hongdong phapha in a notebook ah hoihtak ciamteh hi. UNHCR in thu a puak sa-maw, ka genkhit teh UNHCR tawh verify kik maw, kei gen teng a mang ziau maw cih theilo, anuai a dan in kumdang in Burmese Chin tawh a ki at ngeilo a ki at ka muhteh lamdang sa ingh. Ka gendan tawh athu kituak peuhmah hi. “UNHCR has referred the vast majority of all Burmese Chin P-2 cases, and USRAP will focus on resolving the Burmese Chin residual caseload in FY 2019. “ p. 38 2019 a ding asehsa mi 30000 laak pan 9000 Asia South & Near East a ding hi in kumdang a bat leh alang kiim a laak taktak a hih-leh Malay pan Chin Refugees 2019 FY in mi 3000 kim bang kila thei ding in seh-ingh.\nAtunga a lai at dan uh thangah huai in, ZIUSA in Advocacy zom zo in special program khawng tawh mi a tulsawm sim in hong laak beh zawh nang a zop huaithu in mu ingh. Board Chairman Pu Go Sawm Khup leh Board member te i vaihawmna tawh ma a kipang toto hi in ZIUSA leh Zomi biakna Kipawlnate mabaan khat cihna tawh Minam a dingin. Zomi sungah, Pu Do Khan Khup Executive Director, ZIUSA. Tuaban ah ZIUSA in Chinstate pan Refugees vai Washington D.C. Zumte ah genpihna( Advocacy) zongnei thei hi:\nAmerican Baptist Churches USA makaihna tawh USA Khuapi Washington D.C. a om U.S. Department of State, Bureau of Population, Refugees and Migration, USAID leh adang akisai pawlkhat; United NationsHigh Commissioner for Refugees (UNHCR)- Washington D.C. zumte ah Kachin gaalvai hamsatna tuamtuam, Karen refugees vai hamsatna tuamtuam te leh Chin State pan Refugees vai hamsatna thu tuamtuam teng pen atung aa zumte pan akisai uliante tungah September 21, 2018 ni in genpihna zong hong neihsak thei hi. Malaysia a om “Chin State pan Refugees” te’ tu laitak a phuutkhak uh UNHCR 13 June 2018 lai vai tawh kisai thute leh USA ah Resettlement ngah theihna ding lampi te genpihna zong ZIUSA pan hong neihsak thei uhhi. Genpihna a pai makaite:\n1. Rev. Florence Li, National Coordinator for Asian Ministries, Intercultural Ministries American Baptist Home Mission Societies Burma Refugees Commission, American Baptist Churches USA,\n2. Rev. Dr. Roy Alex Medley Emeritus General Secretary, American Baptist Churches, USA, Rev. Leslie Turley Area Director, Southeast Asia and Japan, International Ministries, Burma Refugees Commission, American Baptist Churches, USA\n3. Rev. Dr. Maw San Awng (Jum) President, Kachin Baptist Churches USA, Pastor of Indiana Kachin Baptist Church Indianapolis,\n4. Pu Peter Thawnghmung Member, Chin Baptist Churches USA President, Chin Community of Indiana, Indianapolis, IN CEO, International Life Ministry,\n5. Pu Do Khan Khup Executive Director, Zomi Innkuan USA, Inc. Coordinator, CRA-USA,\nZAM zum pan in UNHCR te-in Chin State pan hong pai gambeel mite UNHCR tawh kizopna 31, December 2019 ciang bei ta ding cih khensatna hong piak uh pen ih hih zawhzahin kiphu tentan a, asun azan in Zum kong Mangkong ah va kipaikawikawi hi. 29 August 2018 ni-in Malaysia gamsung ah NGOs lian mahmah khat a hi, TENAGANITA ah Executive Director a sem Miss Glorene A Das, makaihna tawh JOINT PRESS CONFERENCE /Mipi thukikup khopna na-siaktak in kinei-a Media tuamtuam te zong hong pai-in News hitaleh Facebook Media tungteng leh Leitungbup theih dingin kikhah khia hi. Hih PRESS CONFRENCE ah TENAGANITA, COBE -M, CHRO leh ICC hih teng-in Press Conference nasia tak in kinei hi.\nPress Conference mankhit phet-in UNHCR zumpi ah paitopahin, Chin State buppi i UN maban hong kihonkikna dingin, PRESS CONFERENCE STATE -MENT leh Gam tuamtuam pan Statement kikaikhawm teng zong UNHCR zumpi ah tua-ni mahin ki-ap theipah hi. Statement hong kipuak teng pen 1. Independent Chin Communities, 2. Asia pacific Refugee Rights Network, 3. CRC New Delhi, 4. CHRO, 5. The Rt Hon Boris Johnson MP,UK, 6. CCA Australia, 7. CPP, 8. Chin University Students in Myanmar, 9. Suara Rakyat Malaysia-SUA -RAM, 10. MP Dean Smith-Australia, 11. Tenaganita, 12. COBEM. GENEVA ah a sawtlo in Statement teng zong kipuakding hi a, CHRO leh ZIUSA in mabaan hong zoptohsak lai ding uh hi.\n31 August 2018 ni, in Mr. Adrew Khoo- Co-Chair Person Bar Council Malaysia, Constitutional Law Committee tawh KL Central ah Malaysia UN vai haksatna leh ih tuahkhak thu te kikupna meeting zong kineithei a, Statement te zong ki ap thei hi. Idea tampi hong piak beh in, a hun zui in sepkhop ding zong kikup khopna kinei thei hi.\n03, September 2018 ni-in Mr, EDMUND BON TAISOON Representative of Malaysia to ASEAN Intergovernmental Commission on Human Right (AICHR) tawh Ministry of Foreign Affairs Putrajay, ah UN ah ih tuah khak thu te kamkupna Meeting nai 2 sung kinei in, ka hih zawhzah uh tawh ahitheibangin pangkhawmding hihang cih kam ciam hong pia in, lai kisam statement tengzong hong la pah hi. Tuni ciangdiong mah ZAM pan in akisap hunhun in maakipang tawntungin Malaysia om ZOMI te adingin hih zawh zahzahin tawlngaloin kisemsem hi cih zong, kong pulak khia uhhi. Muntuam gamtuam ah, a om Zomi teng leh Pawlpi kem sia, kipawlna tuamtuam pan in thungetna, Sum leh paai, ih pil ih siamna te it-siitlo in, gam 3 na lamen Zomi tultampi te adingin ih omom na pan ih hih zawh zahzah tawh a kisap hunhun in mapang lai dingin kong zawn uh hi.\nZOMI a kua mahpeuh in ih om munpan in ,Misi sa a thosak kik thei a nungta ih biak Pasin kiang ah ki ko in thungetna tawh nakpi in pangkhawm lehang Ih Pasian in hong guak suaksak lo veve ding hi\nUNHCR PAN RST KINAWH SAP : UNHCR zum pan in RST kinawh sap mahmah ta hi. Tua tawh kizui in contact ngahlo zong tam mahmah ahihmanin ih phone te hoih tak kemcingin hong kisap hun ah dawn pah theih dingin kiging ciatni. RST interview ah hong kisap ma in Kipawlna zum ah ahi zongin a dang zum vai a thei ding te khat peuhpeuh kiangah hoih tak kikuppih masa hamtangin. UN khuahun tawh kizui in ih vai te khat vei hong kipelh leh lametna tampi hong om nawnlo pah thei ding ahih manin hoih takin kiging ciat ni.\n1. John Nang Sawm Khai (Darkhai) UN card nei, Midvalley pan operasi tawh kiman Jalan duta immigration lockup ah om in,a kibuaipih laitak hi.\n2. Lian Sian Kop (Leilum) Kotaraya pan operasi tawh kiman,Sungai bulohthong ah va ki veh hi.\n3.Thang Suan Muan (Tuithang) Sunway Bus panna pan a kiman,Sungai bulohthong ah va kiveh thei.\n4.Mang Sawm Cin (Kimlai) Melaca Lockup ah om va kikantkhia thei.\n5. Khai Khen Mang (Vaivet) Melaca Lockup ah om va kikankhia thei.\nTheihding,Operasi in,UN card tawi te zong man veve a hih man in,vaksuk,vaktohna ah kidawmsiam ciat ni.Vai thupi lua aom kei leh khuasungkhawng ah mawk vakvakloh ding,deihsakna tawh kong zasak phapha lai uh hi.\nPrevious: Um Ken … ~ Lang Khan Khai\nNext: Leitung a kipei kawm a leng tautau, Zomite zong leitung tawh lengkhawm ni


url: =Top Government Engineering Colleges in Amravati accepting MAHACET score in 2017\nEach year Careers360 ranks and rates the Top Government Engineering Colleges in Amravati accepting MAHACET score. The ranking is based on factors like quality of students, research output, industry interface, publications, academic productivity and so on. Read more here - Ranking Methodology.\nAmravati Public/Government MAHACET


url: =Jackie Chan tulaitak Malaysia ah Movie Promotion bawlin zin ~ ZD :: ZOMI DAILY\nJackie Chan tulaitak Malaysia ah Movie Promotion bawlin zin ~ ZD\nposted on 21 January 2017 at 9:07 pm Lomkholna: Celebrity, News, Sawltak, World\nLeitung ah aminthang mahmah International Superstar Jackie Chan pen tulaitak Malaysia ah azinlaitak ahihi. Jackie Chan in akizaih nunungpen ahi “Kung Fu Yoga” kici pen Promotion bawlding in hongpai ahihi. Tua Movie sungah Bollywood leh Chiense Talents te kihelding cihi.\nJackie Chan pen tulaitak, Malaysia Kuala Lumpur khuapi sungah “Kung Fu Yoga” vaitawh hongzin hi a, Movie Director Stanley Tong leh Movie sungah aki thuahpih Co-stars te lakpan in Bollywood Actresses Disha Patani, Amyra Dastur leh China panin Muqi Miya tezong hongki thuahkhawm uhhi.\nJackie Chan in tuni Saturday ni in The Majestic Hotel KL ah akibawl Press Conference ah agenkhiatna ah “leitungbup aom ka Fans te khempeuh pen kimu in lungdam kakoihding pen piangtheilo hi. Ahi zongin Movie kabawlsim in tha hongpia khempeuh tungah lungdam mahmah hi. Kei kong lungdamkohna pen kumsim in Movie ahoihtheipen in kongbawlkhiatzel pen ka lungdam kohna ahihi ci’n genkhia hi.\n“Kung Fu Yoga” pen Malaysia gamsung ah GSC Movies te tungtawn in kihawmkhia dinghi. China leh India gamnih kipawlkhawm in akipawl hi a, Bollywood Actor Sono Sood leh Chinese Actors Aarif Rahman leh Zhang Yixing tezong kihel uhhi.\nIndia pan Bollywood Actress Disha zong hih Movie sungah akihelkhak pen kipaak mahmah ci a, Jackie Chan tawh Movie akizaihkhawm khading in kaki lamen ngeikei cihi. Jackie Chan ii Movie te enzel in akhangkhia kahi a, amahtawh hihbang in Movie kizaihkhop khakpen angtang mahmah cihi.\n“Kung Fu Yoga” kici Movie pen Malaysia gambup ah January 27 ni akipan hongki lakhia tading hi. ZD Sawltak #zomidaily\nPrevious: ZAM Thupuak :: 22 January 2017\nNext: Pasian tawh na kibuan ngei hiam?\nBiography of Lia Cing San (Man Suan Cing)\nZYA nasep pulakna (21 August 2015)\nMalaysia, Shah Alam sungah Damiah khat atawbo teng kikapliam in kiman


url: =Zogam le Pateh ~ Lian Tuang :: ZOMI DAILY\nposted on 17 August 2018 at 10:14 pm Lomkholna: Liantuang, News\nPateh tawh kisai Pro. Dr. Peter (S. Africa gammi), Ms HuiLi (Ph.D, candidate) te tawh Zogam ah (7 – 13 Aug) sungin zin kawikawi in pateh tawh kisai theihhuai thute genna le Zogam a po patehte ahuampi in et telna na nei thei ung.\nkhuamite le thuneite tawh kimu in thu tampi kikum banah khuahun le pateh poziate etna kinei kawmkawm pah hi.\nTua hun sunga muhkhiatna thu kikupna le thusinnate sung pan a huampi in ong gelh kik ing.\nPateh le Mihing\nPateh pen hoih takin ne thei zang thei leng, pumpi ading a kisam thaza tampi tawh kidim ahih manin pumpi cidam in cancer natna nangawn a kidal thei ahi hi.\nPateh le sum\nZogam ah amah le amah in a po pateh tampi om hi. Nek ding a lim mahmah leh zatui dingin a hoih mahmah tampi om hi. Gamlak ah a po te hoih tak kem in puah thei leng nektawm ding bek hi loin zuak ding nangawn tampi piang thei dinga mipi sum ngahna kibehlapin nuntakna noptuamna tampi a piang thei dingin mu uh hi.\nGamlak a ama thu in a po thei pateh te mah I inn I lo ah zong nasia takin kiciing thei bek tham loin hoih nuam mahmah ding hi ci in mu uh hi.\nBangte ne lo ding\nPateh meh pen a lim mahmah ban ah tha a om mahmah hangin ne khial leng kisi thei ahih manin Pateh pen i tel mahmah te bek Ne ding ci hi.\nI tel mel loh ahih leh su kha vet lo ding, telciam loh patehte mu in I lakleh zong a dangte tawh gawm kha hetloin a tuam in koih pah ding kisam hi.\nThoza, ekleiza le chemical dat tuamtuamte a kizatnate kim a po a kine thei pateh namte pen tua thoza ekleizate hangin gu nei pateh suak ahih manin nek loh ding ahi hi.\nA lauhaui theihkhialhna\nKawlkai teh le ngapik cih dan khat peuhpeuh tawh pateh huam khawmleng kigui lo hi cih pen a kithei khial ummawh thu ahi hi. Um kha kei in. A kigui thei patehte bangbang tawh i huan zongin kigui veve ding hi.\nGahing ten a nek theihte a kine thei ahi hi cih zong up ding hi lo hi. Gul in a nekte ne kha leng kigui thei hi cih zong a kithei khial hi zaw ci hi.\nPateh pen leilak a po, singkung tunga po, singmuat tunga po cih bangin nam tuamtuam om a, a po na tawh kizui in gu nei cih bang hi loin, gu nei le gu neilo po khawm nuam mahmah ahih manin hoih tak ettel mahmah ding kisam mahmah hi.\nPateh le singkung\nPateh le singkung pen khat le khat a kizom dimdiam ahi hi. Pateh hangin singkung po in singkung hangin pateh po hi ci hi. Pateh om keileh singkung po theilo a, singkung om keileh pateh po theilo hi ci hi.\nPateh lakzia ding\nPateh pen a om zahzah la loin, a ci dingin pawlkhat nusia ding kisam ci hi. A zung tawh but loin kuai tan leng amai kum ciangin tua akikuai tan a zung panin ong po kik ding hi.\nPateh po na mun akim tengah pateh a po ziahzuah lian loh hangin lei sungah pateh po ding a kithawi tampi om ahih manin leitang a sipcip loh nading kidop huai hi.\nPateh kepzia ding\nPateh tampi na ngah ciangin sawp pah kei in. Na nek ding zah bek sawp in. Adangte laidal tawh tun in a votna ah koih leng ni thum ni li kikoih thei lel hi.\nPateh tampi na muh leh nisa le khintungah hoih tak keu sak in. Akeu khit ciangin plastic sungah bit takin koih in. Keu taktak diam cih na lung himawhleh antang tawm khat tawh kikoih thei hi. Tua bang hi peuhleh kum khat le lang pan kum nih sung bang kikoih kine thei hi.\nSum suak ding\nEU gammite a duh mahmah pateh sungah pasialthau zong kihel a, tuate pen Zogam ah hoih mahmah hi. Gamlaka po te hoih tak kem in inn le lo ah zong hoih tak ciing leng piang nuam mahmah ding hi. Tua lo a lim mahmah vaite le sente in a duh mahmah zong tampi om ci hi.\nTua pateh te lim mahmah in tha zong om mahmah ahih manin ei mahmah in hoih tak ne leng hi pah hi. Tua ban ah Zogam pateh pen Zangkong, Mandalay le Sen gam ah le gam tuamtuam ah a kipuak thei ding zah in lim in hoih (Qualify) hi ci hi.\nMailam hun ah pateh tungtawnin Zogam ah nuntak noptuamna lianpi apian zawhna ding a kihanciam laitak ahi hi. Hih vai apankhia le a mapangpi Sia Lianpu (Ar Yne Oo) tungah zong i lung a dam mahmah hi. (Zom toto lai ni) Lian Tuang 17/8/2018\nPrevious: Kha napi damna ~ Tdkhen\nNext: Suaktatak leh a ngingkhia aa nuihna in ~ AS Thangbawk\nZomi min tawh kilawh hun lua ta ~ Eddie Ngin Hang\nPasian Kheging Za ~ Dr. Ngul Khan Pau\nKi pumkhat dingmaw? Mangthang khawmding maw? ~ TK Lian


url: =Thumasa ~ MUC\nAdmin 12:48:00 PM Articles, Conference Pianna thu, Pr. Khamkhen Kaihkhop Kawlgam ZomiSDA tangthu\n2004-2014 Kum Kikaal Myanmar Union Mission SDA Makaite Makaihzia Etna\nLaigelh dinga ong tawsawn thute le Laigelhzia\nUnion makaite vai kei mimal muhdan dotna mun tuamtuam pan ong om ciangin, kei pen agamla-a om kahihmanin tulaitak MYUM sungthu tampi katelpih kei hi. Ahizongin mipi theihnop thu le mailam adingin phattuamna om ding ahih leh ci’n, a thu kicingzaw ngah nadingin, kazakpheta kipan dong kawikawi-in, ka kaikhawm hi. Tun athu kakaikhopna kum kum khat val tahi.\nA background dingin MYUM sunga ka nasep hunpan tudong, kei theihkhak thu omsate tawh gawmin kong gelh hi. Hih lai thulu pen “2004-2014 Kikaal Kum Sawm Sung Myanmar Union Mission SDA Pawlpi Sunga Buainate le Abei Theih Nadinga Makaite Hanciamna Pan Anasep Khialhte Uh Etna” tawh kisai thute ahihi.\nCina damnuam khat in zato apai ciangin, X-ray, Ultra-sound, akipan ahoihthei pen technology zangin doctor-te in cinapa natna azon bang dan ahi hi. Amukhiat natnate hoihtakin encian uha, bang zatui ahihkeh khei kul ding maw cih zomto uh hi. Tua mah bangin, hih hunsung huama MYUM kimakaihna sunga natna banghiam cih zonkhiatna pen aphamawh kal masa hi-a, Hih lai sungah tuavai teng kiguang hi. Azomin, natnate bangci damsak ding cih pen kalsuan nihna dingin ngimna hi-a, “Mailam ah Bangcih Ding?” cih thulu tawh zoplai dingin igelh lai ding hi.\nAsunga om thupaiziate atelnop dingin khenpi 10 in kikhena, telbeh zawklai nadingin Apendix-te in zong ong huh ding hi.\nKhenpi 1 sungah hilai-ii ngimna,\nKhenpi 2 ah, union makaite vai asung le apua-ate genna atomin kigelh hi. Hih teng bulphuhin adngte kibehlaptoto hi.\nKhenpi 3 sungah, hihciang atun nadinga kum 10 sunga MYUM makaite nasepna, Khenpi 4 sungah Zato le nasemte omna huang ngetna vai kigelh hi.\nKhenpi 5 le 7 sung ah MYUM sunga zuauphuahna pawlkhat tawh kisai thu kihel hi.\nKhenpi 8 sung ah RB Tongluan: Adventist Thukizakna sunga ong dawkkhia gupna le pawlpi vai atom in kigelh hi.\nKhenpi 9 sungah mimal pulaknate etkina atom in kigelha,\nkhenpi 10 na sung ah kum 13 sung MYUM Meel omzia mitkha muh theih dingin tomlakna kigelh hi.


url: =Lungdam Ko In. Agelh ~ Mungsan - Laibu Saal\nHome > Thuluui/Articles > Lungdam Ko In. Agelh ~ Mungsan\nLungdam Ko In. Agelh ~ Mungsan\nLungdam Ko In.\nHong simmawh te tung lungdam ko in!\nnop na lungsim tha nei hi zaw lo na hi hiam? A hih zong in Na lamet na mun tung na ki sak ciang in a mau te bang hi kei in.\nOng deihsak mahmah bang in ong pawlpih aa, ong khem bei te tung lungdam ko in!\nA mau te hang in a kua mah tung ah bangmah ngaihsut na nei lo zah in muanna lungsim nanei nawn kei aa, na ki dawm thei ta hi. Nang leh nang bek mah na ki muang thei ta hi. A hi zong in a mau te bang in mi tung gamta kei in! tua bang thuak, haksat na te nang zong thuak hak na sa hi.\nHuh ding panpih ding na lunggulh laitak ong thudon lo te tung lungdam ko in!\nA mau te hang in kuamah tung lamet na nei lo in nang leh nang hamciam nop na lungsim a nei hi lo na hi hiam? Nang hun ciang in zong mi genthei, haksa te thudon lo in om kei in.\nNa sep thaman(wage) khasum ong behlap sak nuam lo ong deidan na mihau pa tung lungdam ko in!\nNasep na hakkat na hang in na lungsim, ngaihsut na tampi ah khantoh na, pilna tampi a ngah na hi aa, nang bang na sep hahkat te a ding in koikoi ah na sep ngah ding haksa lo lua lel hi. A hoih zaw na sep tam lai lua hi. A hi zong in nang mi haupa na hih ciang in na na sem te tung thuman in gamtat ding hanciam in.\nHong nusia, hong taisan te tung lungdam ko in!\nNang ong thusim loh, ong thudon loh lam ong theisak baih nang a ding hoih zaw hi. Na khempeuh a zekai ma in ong theisak a hih man in na khialh na ding tampi lak pan a suakta baih na hi zaw hi. Ong nusia te sang hoih zaw, manpha zaw lawm hoih na muh nang lampi ong ki hong lel ding hi. Tua bang in lawmhoih na neih ciang in kuamah nusia, taisan sawm kei in.\nOng Nawlkhin, pampaih makai te tung lungdam ko in!\nMakai te I pampaih, nawlkhin, deidan thuak nungzui mipi te lungsim, ngaihsut zia ding na theih nang hi zaw hi. Tua bang makai te khutnuai ah nungzuih a ut huai loh dan zong ong theisak hi zaw hi. Tua ahih man in nang makai khat na hih ciang in tuabang in gamta kei in.\nOng neuet lua te tung lungdam ko in!\nHihbang mite hang in na sep na peuhpeuh ah hanciam nop na tha nei in, na nuntak na lawh cin na tawh a ki dim to to na hi zaw hi. A hi zong in nang na lawh cin ciang mi neu et kei in!\nA tung aa na lungdam koh ding mite muhdah ding in ngaihsun ken! Muhdah ding nangawn in ki man na nei lo lua uh hi. A mau te hang in na gamtat hoih na, na thuman na, na manphat na te khahsuah kei in. A mau te hang in lungsim siangtho na ngaihsut na te beimang sak kei in. A siapel in hoih ding hanciam in, gitloh na pel in dik na zong in.\nKiphatsak na pai in ki niamkhiat ding ki sin in.\n“ Note in Jesuh khrih lungsim puak zia na nei un.” (Filippi 2:5)\nAgelh ~ Mungsan\nLike, Share leh Comments tawh mapang khawm tek ni.\nItem Reviewed: Lungdam Ko In. Agelh ~ Mungsan Description: Rating: 5 Reviewed By: cinpuzomi


url: =Zomite nuntakzia leh ngeina ~ Rev. Dr. Gin Khan Nang :: ZOMI DAILY\nposted on 31 May 2020 at 7:10 pm Lomkholna: Article, Ginkhannang\nZomite hong kipat khiat dan, min kilawh dan leh a pem kawikawi dan tawh kisai-in tangthu tampi om hi. Mikangte hong khan ma kum 1895 dongin Zomite pen kuamah in thei nai loin, kum 1895 a Mikangte hong khan’ ciangin Zomite nuntakzia hong kikhelin khua hong mu pan uh hi. Tua ahih manin hih sungah Zomite hihna (identity), a pem kawikawina thu, beh leh phung tawh kisai thu, Mikangte ukma hun leh uk zawh a Zomite nuntakzia, Zomite kivai puakzia leh a khuahekziate uh i gen ding hi.\nZomite Ngeina tawh Kisai Thu\nZo minam tuamtuamte in a hong pianna uh pen 111-221 BC hun laia China gama “Jo/Zhou” kumpi sep hun lai pek a kipan hi dingin sutna nei uh hi (Gin Za Tuang 1973:2). Zhou kumpi khit zawh ciangin Chin kumpi hong khangin (221-207 BC), tua panin “Zo” leh “Chin” minte hong piang hi kha thei ding hi. Kawlpau a “Chin” cih pen “bawmpua” cihna hi a, tua zong a nung pek cianga kivawh kik pan hileh kilawm hi. Tua ahih manin “Chin” cih pen China paua “mi” “mihing” (man) cih pana kila hizaw kha ding hi.\n1948 kuma Chin Special Division ong pian a kipanin, “Chin” cih pen kumpi theihpih min hi a, 1974 kum ciangin Chin State ci-in kilaih hi. Ahi zongin, a sunga tengte in “Zo/Zomi” kici uh hi. Kawlgama Mikang kumpi nasem a om J. George Scott in:\n“Kuki” leh “Chin” cihte pen amau minam min hi loin, a kim le pam a om namdangte sapna hizaw hi. Kuki cih pen Assamese leh Bengali-te in a kim le pama om khamtung mite genna-in zang hi. Tua mah bangin Chin cih pen Kawlte in Kawlgam leh Assam a om khamtung mite khempeuh genna-in zang hi. Ahi zongin amaute in Zho/Shu/Jo/Lai kici uh hi. A hong piankhiat dan uh pen genin kinei lo bilbel zaw hi ci hi (1921:106).\nS. T. Hau Go (L) in zong a tunga kigen mah bangin, “Ka minam min dingun Chin cih ka zang ngei kei uh a, Tibeto-Burman suante ka hi zaw uh hi” (1998:559) na ci hi.\nMizogam sunga omte in Mizo kici-in, Manipur a omte in Kuki-Chin kici uh hi. Vanlalchhuanawma in “Mizo” cih tawh kisai a genna-ah, “‘Mizo’ cih zah a deihhuai pen ‘Zomi’ hi-in, ahi zongin ‘Zomi’ cih pen Kawlgam a om Mizo omte in zang uh a, ‘Mizo’ cih tawh a khiatna kibang hi” ci-in gen hi (2006:16). Vumson in ahih leh, Kawlgam a om Zomite pen Suahlam Zo minamte (Eastern Zo) ci-in, Mizote pen tumlam Zo minamte (Western Zo) ci-in nagen hi (1986:21-25). Vumson gen mah bangin Lian Sakhong in zong Kawlgam a Chin State pen East Chinram ci-in, India a Mizogam pen West Chinram na ci hi (2000:22-51). Ahi zongin hih thu pen sansiam haksa hi, bang hang hiam cih leh East Chinram leh West Chinram pen koimun mahah kimu ngei nai lo hi.\nAhi zongin Vumson leh Lian Sakhongte lai gelhna panin Zomite in hihna kician (common identity) a neihloh zia hong lak hi. Bang hang hiam cih leh, Mikang kumpi tung pana suahtakna a kingah ciangin Mikang kumpi in gam phel khamin Zomite khenzak gawp hi. Tua hun a kipanin tuni dongin haksatna kituak toto lai hi. Lian Sakhong in Chin State tuilu lama omte pen Zomite ci-in, tuitaw lama omte pen Chin mite ci hi. Amah in Kukite pen Zomi lakah kihel sak hi.\nZomi cih ciangin India leh Kawlgam sunga om khamtung mite khempeuh banah, Bangladesh a Chittagong Hills a teng mite zong huam hi. Vumson (1986) leh M. Kipgen (1996) in “Zo” cih ciangin khamtung a teng mite khempeuh huamin, amaute pen khatvei leh Kuki, khatvei leh Chin, khatvei leh Lushai ci-in kigen kawkawi zaw hi, na ci uh hi (J. Shakespear 1912:8). “Chin” cih min pen Kawlte leh Mikangte sap dan hi-in, “Zomi” ahih leh khamtung a teng mite genna ahi hi (Gougin 1984:12). Tua ahih manin hih sungah zong “Zomi” cih tawh kisai a kigen peuhpeuh ciangin India leh Kawlgam a teng khamtung mite genna-in kizang hi.\nZomite Kipat khiatna Thu\nTangthu siam Wilhelm Klein in, Mon mite pen Kawlgamah kum zalom 3AD in lut-in, amaute zomah Pyus mite kum zalom 8 ah lut-in, Chin-Kachin mite pen kum zalom 9-na ciang lut leuleu uh hi, ci hi (1983:41). Mizote tangthu a thei Liangkhaia in Mizote pen Chhinlung suanghawm panin 750AD pawlin paikhia-in, tu a Kalemyo tuitaw lam gamah teng uh hi, ci hi (2002a:13). Vumson in zong Liangkhaia genna tawh kizui-in, “Kawlte in Kawlgam zangsung teng kum zalom 9-na huna a lut lai-un, Chin mite pen Gunkhawm (Chindwin Vallley) ah teng khinzo uh hi,” ci hi (1986:35).\nChindwin (Gun) cih zong Chin mite tenna sa ahih manin hih bang min kivawh ahi hi (Sing Khua Khai 1984:36). G. H. Luce in Zomite pen China tumlam gam panin paikhia-in, Tibet nisuahna gam tengah teng danin gen hi. Amaute in tuitaw lam zuanin, Hukong Valley tawnin pai uh hi (1959:75-109). Tuitaw lam zuanin pai-in, Irrawady Valley tung uh a; tua panin mun tuamtuam a zuat masiah Gunkhawmah teng uh hi. Tangthu a kigenna panin, Zomite pen Khul (suanghawm) sung panin hong paikhia hi, ci-in la-in kisa hi. Vanlalchhuanawma in zong, Chhinlung pen Great Wall of China a suanghawm mah tawh kibangin (ca. 1200AD), tua suanghawm panin a guallel zaw deuh minam teng paikhia uh hi (2006:16), ci hi.\nMizote tangthu siam ahi B. Lalthangliana in zong AD 1250-1400 kikal hun sung pen Gunkhawm a khamtung mite ten hun hi dingin ngaihsutna nei hi (2004:77). Zomite pen Kawlgam tuilu lam a om Kale Valley leh Kabaw Valley kuam tengah lungmuang takin kum 100 sung bang na teng uh hi. Kabaw Valley a om Khampat pen Mizote khamuang leh lungmuang taka a tenna mun ahi hi. Khampat a ten hunlai pen Mizote adingin a vanglai hun ahih manin, ciamteh huai mahmah hi, ci hi (2004:87-89).\nKale Valley pana Zomite a paikhiatna hang pen, Ava muna om Shan Kumpi in Kalemyo’ kulh (fortress) lamna-ah nakpi takin na a sepsak hang hi dingin kigen hi. Kum 1920 pawla Tedim a Assistant Superintendent sem L. B. Naylor in tangthu a ciamtehna-ah, Shan kumpipa in mipite a bawlsiatna pen thuakzawh ding bang hi loin, “nasem pawlkhatte khutme kitante pen bawm sung dim liang hi,” ci hi (1925:42). Tua ahih manin, a paikhia masate in Yazagyo tawnin Zogam lut uh a; Meitei gun (Manipur River) kantanin khamtung lut uh hi.\nAmaute pen Lushai (Mizote) ahi uh hi. Amau zawh cianga paite in khamtung lam zuanin, Thangmual dawn-ah tawlnga uh hi. Thangmual dawn panin pawlkhatte in Ciimnuai zuan uh a, a dang teng in Zangpitam zuan uh hi ci hi (Naylor 1925:42-43). Vum Kho Hau in zong a tunga kigen mah bangin Kale Valley kuam panin dawl thum in kipaikhia hi ci a, tua thu pen sanhuai pen dingin kingaihsun hi.\nPawlkhatte khe tawh pai-in Kawlte tenna khua Yazagyo tawnin pai uh a, amaute pen tu a Zangpitam kianga Sihzang kuam a om Thuklai khua-ah teng uh hi. Tua panin Sukte-te omna Saizang khua gei Ciimnuai tung uh hi. Ciimnuai panin a suante un mun tuamtuam zuan uh a, amaute pen tuhun a Sihzang, Sukte, Kam Hau, Zote leh Thado minamte pianna pupi hi dingin ki ngaihsun hi. A omlai teng in Myitha luikuam panin Chin mite bitna mun zuan uh a, tu a Falam gama om Zanniat, Zahau, Tashon leh Haka minam tuamtuamte pianna pupi hidingin kilamen hi (1990:2).\nBawl siatna thuak zo loin mipite in khamtung lam zuan uh a, Tedim a Ciimnuai leh Falam a Locomah giahphual sat uh hi. Ciimnuai panin Saizang, Geeltui, Dimpi, Dimlo cih munte zuanin, tua panin Tedim tung uh hi. Akitheih danin minam 9 peuhmah pen Ciimnuai panin kipanin, tuate pen Sihzang, Thado, Zote, Teizang, Saizang, Dim, Guite, Phaileng leh Hualngo cihte ahi uh hi. Locom mun a omte in Ramthlo zuan leuleu-in, Ramthlo khua a satpa pen khamtunga siah (tax) dong masa pen suak hi. Haka minamte pen Ramthlo suante ahi uh hi (Khamtung Mite Tangthu 1985:3).\nHih banga a pemna hang uh pen, a pu a pate uh akipan tenna ding munhoih zaw, nek leh dawn a kicin zawkna mun zuanin na peem kawikawi uh hi dingin tuatna om hi. Ahi zongin, a kicing zaw-a i sutsut ciangin, amau sanga hatzaw leh vanglian zaw ukpite in a bawlsiatna hang uh hizaw leh kilawm hi. Sente Kulhpi (Great Wall of China) gim le tawl a cian lai-un a bah, a thanem zawte in pem ding ngaihsun hi kha thei ding hi. Amaute tuitaw lam zuanin pai-in, Irrawady leh Gunkhawm tung uh hi. Shan kumpi in Kalemyo khuapi kulh haksa taka a lam sakna hangin, tuni-a a tenna mun uh na zuan uh hi kha ding hi. Tu-in Zomite pen Kawlgam, North East India leh Bangladesh gamte-ah teng uh hi.\nZo minamte pen Tibeto-Burman pau a zangte hi-in, amaute’ pen China, Tibet, Pakistan, India, Nepal, Bhutan leh Bangladesh gamte-ah kithehthang uh hi. Kawlpau banah, Tibeto-Burman pau a zangte lakah Jingphaw, Zomi (Chin), Naga, Kachin leh Shan paute kihel hi. Chin Hills Special Division sungah hih bang pau a zang pen 350, 000 dektak bang pha-in, tua pen 1931 kuma kisimna pana a kituat ciangin Kawlgam mipi za a 3 (3%) bang in Tibeto-Burman pau a zang suak cihna ahi hi (Frank N. Trager 1971:546-547). Kum 1931 a kisimna panin India leh Pakistan (tun Bangladesh) gama khamtung mi om khempeuh pen 850, 000 bang pha hi (Census of India 1931:182-193).\nVumson in 1986 kum donga India leh Kawlgam a Zo minam om khempeuh pen tulza nih pha dingin gen hi. Mizogamah 180, 000 omin; Tripura-ah 50, 000; Chin State ah 400, 000, Kawlgam zangsungah 300, 000; Naga gamah 50, 000 bang om dingin tuat hi (1986:2). Ahi zongin hih pen “man mah hi” ci a kantelna bangmah om thei lo hi. Tua banah, Tibeto-Burman pau a zang mite kithehthang lua ahih manin a milip zah lian pen tuat zong haksa mahmah hi. Zo minamte pen beh leh phung tampi in na kikhen diudeu-in, hih beh leh phung tuamtuamte in pau tuam ciat zang leuleu hi. Tua ahih manin, Zo minam sunga beh leh phung tuamtuam lakah pau nam a kinai cikcik 40 bang om hi (F. K. Lehman 1963:6).\nTanglai Zomite’ Nuntakzia\nZomite pen khamtunga teng a hih mah bangun, kampau kibatlohna leh tenna kigamlat manin kum za sung phial pen zong kikawm tuah lo uh hi. Khua khat leh khua khat kido-in, a hatzaw ding kituhin hunte beisak uh hi (K. Z. Go 1996:29). AD 1400-1885 kikal sung teng pen khamtung mite in kidona dingin hunteng zang uh ahih manin “Lula minam” (head hunters)” ki ci liang hi (J. H. Cope 1930:1). Hih thu tawh kisai pen a nuai-ah kigen hi.\nKhamtung Mite Kidona Thu\nKhamtung mite laka kidona hong pianna hang pen khat leh khat kihuatna hang, kampau kibatlohna hang, gam kituhna hang leh minthan’ ding deihna hang ahi hi. Teizang khua a om, Zahlang beh Kawi Hang pen a pilna hangin Zogam tuilu lama om mite lakah minthang mahmah hi. Hih hun pawlin Kam Haute, Zahaute, Manipur a Meitei-te leh Lushai Hills (tun Mizogam) a om Sailote lakah kidona om den hi. Gentehna-in, 1856 kumin Khan Thuam tapa Kam Hau leh Zahau-te in Manipur khamtung gam teng simin, tuitaw lam gam teng zo hi (Stevenson 1970:12-14).\nTua banah, Mikangte hong ukma 1871 pawlin, Champhai a om Vanhnuailiana in Sukte-te simin guallel-in ciah hi. Amaute pen 1849 kuma Champhai khua a kiciamna abawl zui loin kidona anei ahi uh hi (Liangkhaia 2002:113). ‘Kua in gal tam man thei zaw, kua in sal tam man theizaw” cih kidemna-in nei uh hi. Numei leh naupang a nungta sunsunte peuhmah sal-in kiciahpih hi.\nGal Mat Thu\nMi a kithahna hang pen biakna tawh kisai leh minphat ding deihna hang ahi hi. Zomite ngaihsutna-ah gal tam a thatte in sihkhit ciangin a thahte tungah vaihawmin, a thahte to suak ding hi, ci uh hi. A tomin genleng, mi a thahte uh pen sih khit ciangin misi khua-ah a sila uh suak ding cih um uh hi. Gal that takpi hi cih lahna dingin a lu ciahpih zel uh hi. Tua banga gal ahih kei leh gamsa lauhuai thatte in pahtawina ngah uh hi. Nungakte in gal khat beek a that lote pen pasal dingin zong deih lo uh hi (F. S. Downs 1983:179).\nV. Hawla in zong, “Koh pen pi leh pu hunlai pek pana galhang hi-in, kim leh pamte tawh kido-in, koh leh koh mahmah zong ka kido zel uh hi. Tua ahih manin, kua in hong sim kha ding hiam, ci-in kiging tawntung in ka om uh hi….Gal thahna bek tawh lungkim zo loin, a lu tektek mah ka ciahpih zel uh hi. Gamsa lauhuai lu ka lak uh cianga ka cih zel mah bangun ka thahte uh lu tungah zong gualzawhna hanla ka sa zel uh hi” ci hi (1983:xi). Gal mante leh gamsa lauhuai a mante pen (adiakin Sahang leh Sai ) mipite lakah pahtawina kipia zel hi. Hih bangin Mikangte hong uk masiah Zomite na nungta uh hi.\nMikangte Hong Lutna\nTedim khua a om Pi Nuam Dim in mikangte hong pai ding thu 1850 pawlin a genkholh khit hangin, Zomite in Mikangte hong lut ding pen theikhol lo uh hi. Mikangte hong lutna hang pen, Zomite in kim leh pamte manin a thah nawn lohna ding leh nam dangte salin a mat nawn lohna ding uh deihna ahi hi (Lalsawma 1994:19). Tua ahih manin, Mikangte hong lutna hang pen East India Company-te banga sum metbawl nopna lungsim hang hi masa lo hi. Kum 1813 panin East India Company in summet bawl ding deihna tawh gam hong kek pan bek hi. Tua ciangin Kawlgam pen 1886 kum panin Mikang ukna nuai-ah omin, Lushai Hills pen 1890 in la zo uh hi (Vanlalchhuanawma 2006:73-74). Khamtung gam pen 1895 kumin nihvei a sim uh ciangin la zo pan uh hi.\nKhamtung Gam Khatvei Simna\nCaptain Raikes in Deputy Commissioner (DC) sem dinga Kalemyo a tun ciangin minam tuamtuam sung panin Siyin, Kam Hau, Haka leh Tlaisun hausate Kalemyo-ah samkhawmin kam kupna neihpih hi. Tua sanah amah in Kawl mite sim nawn lo a, salin zong a mat nawn lohna dingin thu vaikhak hi. Ahi zongin Haka hausapa in Captain Raikes deihna thukimlo ahih manin kamkupna-ah zong kihel nuam lo hi. Tua ciangin Captain Raikes in Haka hausa pa a sam dingin mi 6 sawl hi. Tangmi a kisawl 6-te laka 2 pen Haka hausapa in na that a, a dang 3-te manin khat bek suakta hi. Hih thu hangin Captain Raikes heh mahmah hi.\nA kumkik ciangin Captain Raikes in General Sir George White leh General Faunce tawh 42nd Gurkha Light Infantry, Assam galkap leh Punjabi palik tonpihin Khamtung mite sim hi. Amaute in Kale leh Thuklai kikala om Thangmualah kulh lamin, General White min tam sakin “Fort White” phuak uh hi (Gin Za Tuang 1973:23). Galkapte lutna thu a zak uh ciangin Siyin, Kam Hau leh Tlaisun hausate in galhang teng kaikhawmin, Siyin panin mi 1200, Kam Hau panin mi 400 leh Sukte beh lak panin mi 30 pha uh hi. Phatzangah tawmvei sung a kido zawh uh ciangin, Mikang galkapte sat gawp uha, zang lam zuanin tai uh hi. Kum 1888 leh 1889 kikal sungin Mikang-te 36 si-in, 40 tak liam uh hi. B. S. Carey in galphual a Khamtung mite a lauhuai dan hih bangin gen hi:\nZawhngeu bangin manlang mahmah uh ahih manin, na zong siam baihin; galcingte theihloh kalin kulh sungah na lutsim ziauziau thei uh hi. Tua ahih manin, vawknote zong zansim phialin mangin, gu bei uh hi. Khatvei zong gan hon 70 bang khatvei thu-in mang ziau mawk hi. Khatvei leuleu lah, “nasem” khat a kaplup zawh ciangin kulh laizang san takah a lu kitan sak a, tua khit ciangin galcingte theih loh kalin taimang vingveng man hi.\nMoto lam bawlna-ah nasem dinga akilakna, Mikangte in a dona, Mikangte in thau a khop man leh sal pana suahtakna a piak manin Khamtung mite pen Mikangte tungah heh mahmah hi. Ahi zongin Mikangte in nihvei a simna-ah nang zo nawn sam lo uh hi.\nKhamtung Gam Nihvei Simna\nKhamtung mite in Mikangte a thangsiahna-in a kipiak nopna thu lai tawh zasak uh a; saiha, Cinghpi ki leh thau 150 kong pia ding uh hi ci-in thu zasak uh hi. Ahi zongin Commissioner B. S. Carey a thah nop man uh ahi hi. Carey om loh laitak hi citciat ahih manin, khua sung ukpi (Myo-ook) Tun Win pen Carey tangin kiman hi (Ngulh Khaw Suan 1998:207). Tun Win pen kamphen ding mi 2 leh thautawi mi 30 tawh Pumva a om Zomi makaite leh letsongte a sang dingin kisawl hi. Kihona ding mun Pumva a naih kuan uh ciangin, October 9, 1892 ni-in Mikangte na suam uh a, khuasung ukpi Tun Win zong that uh hi. Mi 5 bek suakta hi (Vumson 1986:132). Tuni dongin tua pen Myo-ook Suam ci-in kiciamteh hi.\nA thuk dingin Mikang kumpi in Brigadier General Palmer leh thautawi galkap 2,500 sawl hi. Khuate halin, a gante uh a laksak banah, a lote uh susia khin hi (Vumson 1986:132). Siyin leh Sukte-te ahih leh Mikangte tungah ki-ap pah hi. Gamsunga om Khamtung mite a zawhna dingin General Palmer in ngian nih zang a, tuate in: khal nisat hun lai a sim ding, nihna-ah khuate halmang ding ci hi (G. Z. Tuang 1973:27). Tua mah bangin, Mikangte in khal nisat hun laitakin Zomite khua tampi halsak uh hi.\nKum 1893 in Thuklai pan Kam Lian leh Thuamngo, Buanman pan Dolian leh Kam Cin, Heilei pan Kham Hau, leh Muizawl panin Lal Nangte in a thau uh tawh Mikang galkapte tungah ki-ap uh hi. A kumkik 1894 ciangin Khup Pau, Khai Kam, Vum Lian leh Suangsonte zong Mikang galkapte khutah ki-ap leuleu uh hi. Tua kum mah October kha-in, Khamtung hausa a sem mi 49 tak salin kimanin, Yangon-ah kipaipih hi (G. Z. Tuang 1973:27). Hih bangin Mikangte in Zogam nihvei a sim uh ciangin ukzo pan uh hi.\nMikangte Ukna Hanga Thupiangte\nMikangte ukna hangin Chin Hills Regulation Act kici thukhun pen 1896 panin kizang hi. Hih pen B. S. Carey in bawlin, Mikang kumpi in kipsak hi. Hih thukhun sungah Khamtung gam pen ukpi tuamtuam Superintendent, Deputy Commissioner, District Magistrate leh Collector nuai-ah om ding hi (Chin Hills Regulation Act 1896). Carey pen Khamtung gam a Superintendent masa pen dingin kiseh pah hi.\nMikang ukna hanga meetna tuamtuam omte a nuai-a bang ahi hi:\n1. Mikang gamkeekte in Zomite ki-uk dan ngeina omsa hausa thuneihna pen kipsakin, a kiluahsawn thei ukna “Tribal Feudal Administrative System” cih phuan uh hi.\n2. Mikangte ukna hangin Khamtungah Khristian missionary-te lut thei hi.\n3. Mikangte hong uk a kipanin Zomite tangthu lai tawh kiciamteh hi. Mikangte in Zomite’ tangthu, nuntakzia, ngeina leh paute lai tawh na ciamteh uh hi.\n4. Khamtung mite laka kidona bei hi.\n5. Mikangte ukna hangin Zomite kipumkhat lawh uh hi. Nidang lai-in khamtung mite pen khua khat leh khat kido a, kisim den ahi uh hi. Ahi zongin Mikangte hong lut tak ciangin Zomite zong pangkhawmin, Mikang galkapte lehdo uh hi. Gentehna-in, Myo-ook Suam pen Siyin, Kam Hau leh Tlaisun mite kipawlkhawmna ahi hi. Tua banah, Mikang gamkeekte ukna pen Zomite adingin Mikangte a kimuhcilna leh leitung a kimuhcilna, khua a kidakkhiat cilna suak hi.\nA hoihna tampi tak a om laitakin, Mikangte ukna hangin supna zong om veve hi, tuate pen:\n1. Chin Hills Regulation Act, 1896 pen Zomite in gam a neihna ding leh Lushai Hills tawh vaihawmna khat nuai-a koih ding deihna hinapi, tangtung lo hi (M. Kipgen 1996:142). Zomite lakah kikhenna piang zaw-in, amaute pen India, Burma leh Bangladesh gam thum-ah kikhen thang hi. Hih thu hangin Superintendent B. S. Carey zong lungkim loin tawpna lai khia hi (L. Sakhong 2000:183-186). Zomite sehthum a kisuahna hangin khangthakte in Mikang gamkeekte ukna pen sansiam haksa sa-in, tuni dongin a lungsim uhah mangthei lo hi.\n2. Mikang gamkeekte ukna nuai-ah Khamtung hausate in a thuneihna uh deih bangin zang thei nawn lo uh hi. Bang hang hiam cih leh, amau thuneihna pen khuakhat sung ciang bekah kizang thei hi.\n3. Mikang gamkeekte hangin Zomite in a leitang mahmah uh tanlawh hi. Gam leh leitang pen kumpi aa suak khinta ahih manin, kumpi phalna lo tawh mimal in bangmah cih thei nawnlo hi (L. Sakhong 2000:188). Rev. Dr. Gin Khan Nang (Zomi Christianity and Cultural Transformation)\nPrevious: Eimi ten Social/Physical Distancing bawl ciat, nei ciat ni\nNext: Gam leh Minam te’ phuhpi phahpi (Foundation for Nation Building) ~ Rev. Dr. Pau Khan En


url: =Dark Zodiak's Community | Dark Zodiak\nFollow Dark Zodiak to join the conversation.\nWhen you follow Dark Zodiak, you’ll get access to exclusive messages from the artist and comments from fans. You’ll also be the first to know when they release new music and merch.\nSubscribe to Dark Zodiak to see this message Follow Dark Zodiak to see this message\nNew live stream from Subscriber-exclusive message Dark Zodiak has just launched a Subscription New subscriber-only release added to your collection Subscriber-exclusive message New release added to your collection New release from New release from\ndark-zodiak.net Facebook open.spotify.com YouTube


url: =Mi 2 kap khin ~ Pu Thangboi :: ZOMI DAILY\nposted on 25 September 2020 at 10:18 pm Lomkholna: News, Politics, Thangboi, Zomi\nIh gam ih lei, ih khua ih tui maban ding tawh kisai thugenna leh thu kikupnate ah mi 2 kap khin ta hi. A nih un sangsia hi.\nAkap masa pen Saalzang khua a sangsia sem khat hi. September 18 ni a kap hi. Saalzang kuam ah phone kingah vetlo hi. Phone line adeih huaina thu kagen a, phone line hoihna mun ah ka omkhak man a zi angah lawh kahihna thu ciamnuih tawh thuah in kagen hi.\nAdang ih gam ih lei in akisap thu pawlkhat zong kagen uh hi. Sangsia khat hong dingto in thu agen kawm in hong kap hi. Pasal totang zukham ankham hetlo kimlai a akap ahi hi. “Ih gam ah kideidanna tamlua” ci hi. Akhasiatna thu tampi hong suut hi.\nKei zong ka nehno gawp a “Pasian in leitung abawl lai in abuan val teng tawh Saalzang hong phop hisamlo hi. Gual tawh tanbang kim ding a hong siam hi” kaci hi.\nAnihna pen zan nitak (September 24) hi. Tonzang khuapi sungah amun 7 na BOC veng ah thugenna kanei uh hi. Ka thugenna mun uh pen Khuavong Zolai sang gei hi. “Democracy gimnam ih zak zawh kum 10 phading hita hi. Hih Tonzang khuasung lam lianpi gei a sang nagawn akilaih nailoh pen lamdang kasa mahmah hi.\nHih zah a sanginn hoihlo sung ah naupang te’n bangci nopsak peuhmah ding uh ahiam. Bawng khum leng zong ut ken teh. Naupangte’ maban ih honsak kei leh ih gam maban abing hilel hi”\n“Sangpi gei a tualpi tungah vanleng tual kibawl mawk hi. Naupangte kimawl thei nawnlo hi. Naupang pen aki mawlmawl ding hizaw hi. Akimawl khak kei leh alungsim leh apumpi khangto lo ding hi. Amun dang awnglo hisamlo aih teh hih sangnaupangte’ kimawlna tualpi ah vanleng tual vabawl zawzen ding hisamlo hi” kaci hi.\nAden teh mipi’ hun atun teh mipi sungpan nupi khat hong dingto in “Kei Khuavong Zolai sang a sangsiapinu hi’ng” ongcih teh ka patau man liang hi.\nThu ong gen kawmkawm in ong kap hiau hi. “Hih sang bel kawlgambup a sang teng pan hoih kei pen mah inteh” ci hi. “Sanginn akingah mah hiven ong kisut” ci hi. Ki deidanna vai mah hi.\nA party in gen leng azadah om in cin biakna pawlpi tawh gen leng: Kei pen AG hi’ng. Ko AG te pen agamlum nam kahi uh hi. Ka ut uhteh tawndian in akumangte kahi uh hi. Ko nuam kasak mahmah uh hang khat veivei kiim le paam in dongkholh ongsa in amit uh adon mahmah hun om ding hi.\nParty ih cih zong ih kibatpih teng tawh kikhawl in nuam ihsak hang ih kibatpih lohte’ muhna ah khat veivei dongkholh mahmah thei ding hi.\nZogam ah party tam mahmah hi. Khat le khat ih kizahtak diamdiam ding thupi hi. Ih kibatpihlote ih gal hi pahpah samlo hi. Topa aw ka gam uh hong cidam sak in Genkhialh a om leh ngaidam, Mung Laan Thang (Tonzang, Zogam)\nPrevious: US kumpi (President) kiteldan Electoral College Votes ~ Muana Khuptong\nNext: USA, Maryland pan Pa Nang Sian Thang (Tedim, Gualnam) in hongnusia


url: =2019 Kia Minivan Beautiful New 2019 Kia Sedona L Backup Camera Blue tooth Minivan Passenger Van - Luxury Cars 2019 Kia Minivan Beautiful New 2019 Kia Sedona L Backup Camera Blue tooth Minivan Passenger Van at Home Interior Designing\nHome»Automotive Car»54 Elegant 2019 Kia Minivan»2019 Kia Minivan Beautiful New 2019 Kia Sedona L Backup Camera Blue tooth Minivan Passenger Van\n2019 Kia Minivan Beautiful New 2019 Kia Sedona L Backup Camera Blue tooth Minivan Passenger Van\n2019 Kia Minivan Beautiful New 2019 Kia Sedona L Backup Camera Blue tooth Minivan Passenger Van, picture size 640x480 posted by Scott Little at February 3, 2018\nThis specific graphic (2019 Kia Minivan Beautiful New 2019 Kia Sedona L Backup Camera Blue tooth Minivan Passenger Van) preceding is usually classed along with: 2019 kawasaki,2019 kawasaki h2,2019 kawasaki klr 650,2019 kawasaki mule,2019 kia cadenza review,2019 kia canada sorrento build and price,2019 kia ev,2019 kia forte mercial,2019 kia niro ev,2019 kia niro ev vs 2019 hyundai kona ev,2019 kia optima 4 door convertible,2019 kia rio,2019 kia rio release,2019 kia sedona,2019 kia sorento canada,2019 kia sorento reviews,2019 kia sportage,2019 kia stonic,2019 kia telluride,2019 kia vehicles, published through Scott Little on 2018-02-03 06:10:51. To view just about all pictures with New 2019 Kia Minivan photographs gallery you should abide by this website link.\nGallery Of 2019 Kia Minivan Beautiful New 2019 Kia Sedona L Backup Camera Blue tooth Minivan Passenger Van


url: =Laithiangtho Dokna (Matthew 17-18) ~ Thu Tatuam (Siyin News)\nLaithiangtho Dokna (Matthew 17-18)\nFriday, November 21, 2014 Laithiangtho Dokna No comments\n1. To Jesu Moses le Elijah taw thu son amu bangza pha ziam?\n2 Kua in, Moses, Elijah le To Jesu atu buuk sak sawm ziam?\n3. Meei sung pan awnging azak ciang nungzuite bang hi ziam?\nb. Lei ah bok cip\n4. Upna ___ anei ngawl hang doaite hawl zo ngawl uh hi.\na. ankam ci cia\nb. a cing tak in\nc. a kician\n5. Sumzakna tung pan shia apia sia akuate ziam?\n6. To Jesu in dangka tang khat sia koisung pan lasak ziam?\na. A za-ip sung\nb. Sumpi bawm sung\nc. Ngasa kamsung\n7. Kua bang ih suak hi bua le Vantungngam tum ki tum ngawl tu hi.\n8. Akua ii ngawng pan suangpheak khii in tui sung khiak tu hoi ziam?\na. Judah Iscariot\nb. Patang upna lalsaksia\n9. Mittang in upna hong taan sak le,___kul tu hi.\nb. khei keak\nc. en ngawl\n10. Patang khat zawnsak ngawl natu ___ vun.\nc. thukun in nei\n11. ___ah na hong uhte vantung ah kihon tu hi.\na. Tapidaw sung\nb. Ki itna\n12. Sali mun sawm sali vei dong, ___ in.\na. sum meet pia\nc. maw mai sak\nJesu Meal Kikhealna\n1Ni luk zawkciang Jesu in Peter, James le John te unau samin mual tungah paipui to a tua munah amate teng nguak om uh hi. * 2Amate mu tangin meal kikhealna sia Jesu tungah hong piang hi: a maitang sia ni bangin taang a, a puansilhte sia tee ziazua hi. 3Tua zawkciang Jesu sia Moses le Elijah taw thu son khawmin a om uh nungzui thumte in mu uh hi. 4Tua ahikom Peter in, “Topa hi munah ih om sia bangza in nuam ziam? Na uuk le nang atu buk khat, Moses atu buk khat, le Elijah atu buk khat, buk thum kong sak sak tu uh hi,” Jesu munah ci hi.\n5Tabangin a pau laitakin, a taang mama meeingo taang khat in amate teng tuam a taciangin meeikaai sung panin awnging khat in, “Hi sia in ka it ka Tapa hi a, ama tungah ka lungkim hi; a thu na ngai tavun,” ci hi. *\n6Nungzuite in tua aw a zaak uh ciangin, amate sia lau mama ahikom lei ah bok cip uh hi. 7Amate kungah Jesu hong pai in, amate tham in, “Tho vun, lau heak vun!” ci hi. 8Tua ahikom amate in a et uh ciang Jesu sim ngawl kuama dang amu bua uh hi.\n9Mual tung panin hong tuaksuk kawmin Jesu in, “Mihing Tapa sia thina pan a kithaw sak kik mateng hi mu kholna sia kuama tungah son heak vun,” ci in thupia hi.\n10Tasia ciangin nungzuite in Jesu munah, “Thukham hil syate in Elijah hong pai masa tu hi banghangin ci ziam?” ci in dongh uh hi. *\n11Jesu in, “Elijah sia hong pai masa takpi hi, taciang in ama in na theampo kithoai sa in koi tu hi,” ci hi. 12“A tatak in ka ci ciang, Elijah hong pai zo a, ahihang mihingte in ama tel ngawl ahikom, ama tungah a uuk uh bang tek po in, ngamta uh hi. Tasia bangma in, amate in Mihing Tapa zongh vawtsia tu uh hi,” ci hi. *\n13Tasia ciangin a nungzuite in ama sia Tuiphumpa John huvau son hi ta a, ci in tel uh hi.\nJesu in Doaivei Patang khat Dam sak\n14Mihonpite kungah amate hong heaksuk kik zawkciangin pasal khat Jesu kungah pai a, a mai ah khupdin in, 15“Topa, ka tapa hong hesuak sak tan! Ama butthi thei a, kaikin in, mei sungah ahibale tui sungah puksuk thei hi. 16Na nungzuite kungah ka paipui uh hangin, amate in dam sak thei ngawl uh hi,” ci hi.\n17“Bangza ta in upna nei ngawlin khial nu ziam, no mihingte awng! No taw bangtan vei hong omkhawm tu khi ziam? A bang tan vei hong dual zo tu khi ziam? Patang sia keima kungah hong paipui tavun!” ci hi. 18Jesu in doai tungah thupia a, tasia ciangin patang sung pan doai pusuak a tua hunlian in patang dam hi.\n19Tua zawkciang amate nguakin a om laitak, nungzuite Jesu kungah hong pai a, “Banghangin doai hi sia notkeak thei ngawl khu ziam?” ci in dongh uh hi.\n20Jesu in, “Banghangziam cile noma in upna a cing takin nei ngawl nu hi. A tatak in kong ci ciang, ankamh tang cia upna nei hi leu te hi mual munah, ‘Hi sung panin zialai ah kikhiin in,’ ci in sawl leu te kikhiin tu hi. Na khat papo na vawt thei tu uh hi,” ci hi. * 21Thungetna le antanna in, hite pawl notkeak zo bek a, na dang in notkeak zo ngawl hi.\nJesu in A thi natu Son kik\n22Nungzuite theampo Galilee ah hong kikhop uh ciangin, Jesu in amate munah, “Mihing Tapa sia mihingte khut sungah thalup tu in ki aap dektak zo hi. 23Tua mihingte in ama sia thatlum tu hi. Ahihang ni thum zawkciangin ama nuntakna sungah kiphongto kik tu hi,” ci hi.\nNungzuite sia khuangai mama uh hi.\nBiakinn atu Shia Piakna\n24Capernaum khua ah Jesu le a nungzuite hong thet uh ciangin, Biakinn atu shia dongte hong pai a, Peter munah, “Na syapa in Biakinn atu shia a pia ziam?” ci in dongh hi. *\n25“Pia hi,” ci in Peter in zo hi.\nPeter inn sungah a tum zawkciang, Jesu pau masa a “Simon awng, nang ngaisutna bangbang ahi ziam? Hi leitung kumpite tungah akua bangte in sum zuakna tung pan shia pia ziam? Ngamsung mite in pia ziam maw ngamdang mite in pia ziam?” ci hi.\n26“Ngamdang mite in pia hi,” Peter in ci hi.\n“Pha hi, tua ahile ngamsung mite in piak kul ngawl hi. 27Ahihang mihingte thin uuk sak nuam bua hing. Tua ahikom tuili ah pai tan a, ngasa tangthaak tan. Ngasa a awk phitbel sia manin, a kamsung en lete, dangka tang khat om tu hi. Biakinn shia piak tu in kei atu le nang atu kicing tu hi. Va la tan a, ih shiate amate va pia tan,” ci hi.\n1Tua hun laitakin a nungzuite sia Jesu kungah hong pai a, “Vantungngam sungah akua lianbel ziam?” ci in dongh uh hi. *\n2Tua ahikom Jesu in patang khat samin, amate mai ah ding sak a, 3“A tatak in kong ci ciang kikheal in patangte bang na suak bua uhle Vantungngam sungah na tum thei batu uh hi. * 4Vantungngam sungah a lianbel sia in, ama le ama kiniamkhiak a, hi patang bang ahite ahi hi. 5Taciangin hi bang patang khat kei min taw a saangte in, keima hong saang ahi hi.\nMaw natu Ze-etna\n(Mark 9:42-48, Luke 17:1-2)\n6“Mihing khat po in patang khat ii kei hong upna a lal sak le, tuapa ngawng ah an ngoaina suangpheak kikhi in tuipi thukna sungah kikhiasuk le pha zaw hi. 7Mihingte upna a lal sak thei nate hangin, hi leitung atu bangza in kiitak huai ziam? Tabangte sia hong piang tawntung tu hi, ahihang tabang a piang sakte atu in, bangza in lauhuai ziam?\n8“Na khut ahibale na peang in, na upna hong taan sak le sattan in vawk in! Tawntung meikuang sungah khutcing peangcing hong kibum sangin, nuntakna sungah khutsamh peangsamh in tum lete pha zaw hi. * 9Taciang mittang khat in na upna hong taan sak le, khelkeak in vawk in! Hell meikuang sungah mittangte ngeal taw hong kibumsuk sangin mittang lang khat sel in, nuntakna sungah tum lete nang atu in, pha zaw hi. *\nA Bo Tuu Thusonteena\n10“Hi patang khat po na zawnsak ngawl natu in, na kidawm vun. Amate ii vantung lalangte sia ka Pa omna munah om tek nginge hi, ci in hong son ka hi hi. 11Banghangziam cile Mihing Tapa sia a bote hun tu in hong pai ahi hi. *\n12“Mihing khat in tuu za khat a nei sung pan, tuu khat a bosua sia in bang law tu in na um uh ziam? Ama in a omlai tuu sawmkua le kua mual tungah taa sakin nusia a, a bosua tuu sia zong tu in kuan hi. 13Ama in tua tuu a bosua sia a mu ciangin, a bo ngawl sawm kua le kua tungah a lungdamna sangin, hi a bosua tuu khat tungtaang ah lungdam zaw tu hi. 14Tabangma in vantung a na Pa in, hi patangte khat po a bo tu sia a oai bua hi.\nHong khial Suapuipa Khat\n15“Na suapuipa in nang tungah hong khial le, va pai tan a, ama khialna teng lak tan. Noma tuam in kilemtua tavun. Na thu hong ni a ahile na suapuipa na nga kik zo hi. * 16Ahihang hong ni nuam bale, ngualdang khat le nii mai ah son pui in, tua hile Laithiangtho ci bangin, ‘na maw sakna teng sia mihing nii le a tam zaw in tetti in hong pang tu hi.’ * 17Taciangin amate zongh in, a sonpui thei ba lai le, pawlpi bup mai ah a vekpi in son siat tavun. Pawlpi thu zongh a ni nuam bua ahile, ama sia Pathian nei ngawl mihing bang ahizong, shiadongpa bang ahizong ngaisun tavun.\nKhana le Honna\n18“Tua ahikom na vekpi tungah hong ci khi hi: leitung ah na kha uh te vantung zongh ah kikhak tu hi; leitung ah na hon uhte vantung zongh ah kihon tu hi. *\n19“Thudang kong son lai natu panin, mihing nii in leitung ah na khat papo tungtaang ah thukim in thu a ngen uh le, vantung ka Pa in hong vawt sak tu hi. 20Banghangziam cile ka min taw nii le thum kikhopna sungah amate taw ka om khawm hi,” ci hi.\nMawmai sak ngawl Naseampa Thusonteena\n21Taciang Peter in Jesu kungah pai a, “Topa, ka suapuipa in ka tungah hong khial kikik le bangtan vei mai sak tu khi ziam? Sali vei dong ziam?” ci hi. *\n22“Sali vei dong hi ngawlin, sali mun sawm sali vei dong, mai sak in,” Jesu in ci hi. 23“Banghangziam cile Vantungngam sia hi bang ahi hi. Khatvei lai in kumpipa khat in a naseamte sazian sit tu in khensat hi. 24Hi bangin vawt tu a kipat ciangin, amate sung panin, talen tul sawm leiba khat hong kipaipui hi. 25Naseampa in a liau tu sum nei ngawl hi. Tua ahikom Kumpipa in, tuapa ii zi taw a tate taw a neisa theampo taw sila a zuak tu in thupia hi. A leiba kilo natu ahi hi. 26Kumpipa mai ah naseampa khupdin hi. ‘Thinsau takin hong ngak lai tan, kong bat thempo hong lo kik tu khi zam,’ ci in ngen hi. 27Kumpipa zongh in ama sia khuangaihuai sa in, a leiba teng mai sakin thathong hi.\n28“Taciangin tua naseampa pusuak in, ama tungah sum tawm a ba naseam dang khat taw kisi uh hi. Tua pa sia manin a tawlsaan a, ‘Sum nong bat teng hong lo tan,’ ci hi. 29A naseppuipa in a mai ah bokin ‘Thinsau takin hong ngak lai tan; sum kong bat teng hong lo siat tu khi zam,’ ci hi. 30Ahizong ama in za nuam ngawlin, a leiba a lo siat dong thong sungah khum hi. 31Naseam dangte in, thupiang teng a mu ciangin, a thin nuam ngawlin, kumpipa kungah pai in thupiang theampo son uh hi. 32Tua ahikom ama in naseampa sam a, ‘Nang a mannung ngawl silapa awng, ka tungah nong bat theampo hong mai sak tan ci in nong nget hu in, hong mai sak siat khi hi. 33Nang kong hesuak bangin, na naseppuipa na hesuak tu kilawm hi ngawl ziam?’ ci hi. 34Kumpipa thin uuk mama a, naseampa in ama tungah a bat theampo a lo siat dong thongtaak tu in puak hi,” ci hi.\n35Jesu in a thukhupna ah, “Na thintak taw na suapuipa na mai sak bale vantung a ka Pa in mihing sim in tabang hong vawt tu hi,” ci hi.


url: =Nupi khatin atanu agawlpan ameklup khitciangin amahzong kikhailum :: ZOMI DAILY\nposted on 30 December 2017 at 2:56 pm Lomkholna: Malaysia, News, Sawltak, World\nMalaysia, Jahor Baru ah nupi khatin atanu kum 10 aphapan khat agawl panin ameklup khitciangin, amahzong amahleh amah ki guiawk cih Bernama pan kiza hi. Thursday nitaklam in thupiang hi a, apapi pen nasepna panin aciah ciangin azi leh atanu asisa in amuhkhiat ahihi.\nJohor Baru, Taman Skudai Indah vengsung ah thupiang hi a, apasal in amuhkhiat pen nitaklam 10pm hunpawl ahihi. Aluanghawm pen Sultanah Aminah Hospital ah kipuak in, Postmortem kibawl a, Forensic Doctors te genkhiatna ah aki muhkhiatma nai 3 (7pm) hunpawl in anih in asi hiding ci uhhi.\nAthu akikan ciangin hih nupinu in atanu pen amau innsung dawlkhatna “First Floor” ah agawl panin meklum masa hiding cihi. Tuakhit ciangin amahpen Ground Floor aom Gym Room sungah khautawh agawl panin kikhailum hiding hi ci’n thunei te’n genkhia uhhi.\nHihte nupa in ta 3 anei uh hi a, anupi pen atanu neupen tawh innngak in aom uh ahihi. Apa pen nasem akuan hi a, ata adang 2 tepen Shopping Mall ah sangkah nading vankisam tuamtuam in alei uh ahihi.\nShopping Mall apai atate’n nitaklam 7pm hunpawl in anu kiangah Phone asapsap uhhangin kilen vetlo cihi. Tuaciang in innciah uh a, apa tawh aciahhun uh kituak uhhi. Innmai atun uhciangin innkongkhak asunglam panin ki kalhkhum in, Spare Key tawh ahon cianginbek asungah luttheipan uhhi. Innsung ah apata 3 tengun alut uhciangin innsung ah anu uhleh anau uh asisa in amukhia uh ahihi.\nHihbang in atanu in atanu thatlum masa in, amahleh amah aki khailupna thute hoihtak akikan ciangin, anupen anuntak nuamsalo kici hi. Anu un tukum kipatlam in nawi Cancer “Breast Cancer” nei a, tua Cancer pen Stage 4 bang tungta ahih manin, anawi alangnih in ki atkhia cihi.\nAmeltheih te genna ah hihte innkuan pen sumlepaai neihlelam kicingtak in anei uh hi a, sum hamsatna Financial Problem hangin aki thatlum hiloding hi. Breast Cancer aneihkhit ciangin alungkhamlua in, thuakzolo, nuntak nuamsa nawnlo ahih manin, amahleh amah aki guiawk hiding hi ci’n genkhia uhhi.\nMore: Sangnaupang numei kum 16 aphakhin khat amahleh amah ki khailum\nAtanu pen Cancer nei, natna nei hihtuak zenzenlo hi. Amah aki thahlup nopleh ki khailumlel henla, atanu thatlum sese dahleh cihnop huai mahmah hi. (Sumhau khempeuh alungnuam uh hilo a, azawng khempeuhzong alungkhamden hituan zenzenlo hi. Sum ihhauloh hangin ihlung nuampeuhleh leitung nuntak anuam hilel hi) Sawltak #zomidaily\nPrevious: Infinity in a jar (Leibel sung a na manpha)\nNext: Malaysia, Gombak kuamsung ah palik te’n migilo mi 3 thautawh kaplum


url: =Thuthak Tomkimcing 6 Sep 2014 :: ZOMI DAILY\nposted on 6 September 2014 at 11:15 pm Lomkholna: Hauthang, Myanmar, News, World, Zomi\nA. Myanmar ah Vanpua mawtaw’ kumkhat in 1500 bawl tading\nChina National Heavy Duty Truck Group Co., Ltd leh Myanmar kumpi kikop in Yangon Mayaankung mun No (11) ah Vannam tuamtuam apua pei 10 nei mawtaw te bawl khia ta ding uh hi. Kum khat in 1500 ta bawl khiat zo ding in lam en uh hi. Nasep vanbawl khiat te Chassis Frame Production Shop ah om Shot Blasting Machine ၊ Radial Drilling Machine ၊ CNC Punching Machine leh Bending Machine ၊ Assembly Shop ah om Painting Line Foundation leh Cabin Trimming Line ၊ Vehicle Assembly Line၊ Engine Assembly Line leh Cabin Welding Line, Oil Tanker leh Fire Fighting Truck ading in Tank bawlzia၊ Mobile Vocational Training Unit ading Container pua te bawlzia ၊ 2 Ton Foton zia cih te kinei khin hita in Union Minister U Aung Myint enveldik na nei khin zo hi.\nB. Tedim – Lailo khua kikal lampi hoihtak in kibawl phading\nTedim Khuapi pan Tuithang, Tungzang, paina lampi kibawl pha ding ahihi. Adiak in Nasep nadungzui in Tedim – Lailo lampi te akikheek ban ah Suang kiphah tading ahihi. Suang tampi lamdung ah kikholkhol ta a, Kua zaw Company in sem cih mipi tungah theihsakna omlo ahih man in nasem ding sum kilawh ding te lungkaa in om uh cih kiza hi.\nC. Handset naneih leh Simcard kileithei.\nKalaymyo khuapi ah simcard Kyats 1500 te hong tungto ta hi. Ahing zong Mipawl khat in phone bu gamdang meltheih neite in asang ngam mel theih te ahoih vaikha uh kici ahih man in Simcard zuak te leh Phone bu zuak te tawh kipawl uh a, Phone bu aneih khit teh simcard zuak pan uh cih kiza hi. Phone bu te aniam pen kyats 20000/- man te tulaitak in 50000/- kim dong in aman khangto leuleu ahih man in mipi in simcard zuak te nasiatak in phunsan kogensia niknek uh hi. Thuakan te in adot ciang in mipawl khat in simcard 1500 tawh lei uh a, zuak sawn kik cih zong kiza ahihi.\nD. Maikum 2015 May kha man in kigin kholh huai thu\nMaikum 2015 may kha teh Myanmar gambup 2014 kum mimal kisimna tungtawn in minam tuamtuamte nammin kipulak khia ding ahihi. Tuama hun in Zomi leh Namdang tuamtuam code neilo te in hanciamna pansan lak ding hoih cih thu om khin zo hi. Hihtawh kipawl in 914 ah kigelh minam min te abeisa kum30 hunlai in omlo ahi akicih hang in tua hun in minam census vai thukan te in code azatloh ban ah nam mindik taktak dot na thu kho neihna omta lo hial a kilangtak in thuthang ahi. Code neih pen kisak theih pih thu hilo a, census te in nasep na computer ah asim nop olbaihsaam ding ahihi. Tutung in Minam min midik taktak kidotna kibawl nading thu om ding ahihi. Tua hunciang in mun leh mualmin te tawh kilawhna kisapna te nammin ahih lohna te genhoih diktel siangsak ikisam hi.\nPrevious: Phuitong tongciam ~ Peter Suumpi\nNext: Eite, Pasian ta Zomi ihihi\nUS President Kiteelna Lungluut huai mahmah ~ Khawm Pau


url: =Sum koici zonding ~ Deih Tung :: ZOMI DAILY\nSum koici zonding mimal muhzia ~ Deih Tung\nZawngna ki pat cil na in bang hiam? Zawng na ki pat cil na in theih loh na hi a, bang hang in zawng ka hiam? Ci in ei leh ei ki sit leng ih zawng na a hang ih ki thei ding hi. Tua ih zawng na ih ki theih na ding in pilna neih kisam a, tua ngaihsut theih pil na tawh bang cih leng ki hau thei ding hiam ci in ngaih sun to ding hi hang. Hauh na ki pat cil na in bang hiam?ci leu leu leng, Hauh na ki pat cil na in theih na a hihi. Bang sem leng hau ding ka hiam ci in a thei te a hau hi a, a thei lo te a hih leh a hauh na ding sum zon dan thei lo a hih man in a zawng ki ci thei hi.\nBanghang in zawng ka hiam ci in ei leh ei ih ki sit tel tak teh bang mu khia ih hiam cih leh sum lut tam lo, sum ngah na omlo, sum ngah zah tawmlua ci in ih mu thei ding hi. Lokho te bang in pen a lo ah an a piang ding zah thei khol pian sa in lo khawh ding a hihi. Kei ma mit muh ciang ciang ah lo ih khawh teh anbung bang zah piang zo ding ci in ki ngim khol se lo in a mun leh a gam in hong piakna ciang ciang ki vat in lo ki kho lel hi. Tua a hih man in a piang zah zah piang hen cih dan pian hi mawk a hih man in tam piang thei lo hi.\nKum khat sung an ka kham na ding anbung bang zah ki sam a, bungbang zah hi leh kum khat sung an kham zo ding ka hiam cih a thei sit set tek hi leng kum khat sung ih kham khop ding an a piang dongki han ciam in ka um hi. Lotul a kho pawl khat bang pen kum khat a khawhsa kumkhat a kham loh lam thei ge gu na pi a lo lah beh lap lo, an hoih na za lah pia tuan lo in hi mawk leh an koi dan in kham zo tuan ding hiam? Ngaih sut huai hi.\nKumkhat in sum lut bang zah pha a, kha khat in sum lut bang zah pha hiam? Nikhat in bang zah sum lut a, bang zah paikhia hiam? Cih dan te ih tel sit set loh man in Zomi (ei te)te ki zawng hi ka ci ngam hi. Ih ci dam lai buang, nasem zo lai buang te a ding in hih thu a thei sa gige hi leng na sep ih hah kat pel mawh ding a, an nek ding, sum zat dingih pau tau kei ding hi.\nThudang khat pan in ci leng sum lut thei ding na sem lo in sum tawh na ih lei ding tam a hih man in poi mah mah hi. Ih lo ah bal, kawlkai, siing, maai, an kam, meh tuamtuam, …cih dan te ih ciing a tua te pen sum suak sak lo in ih ne tum a, ih an nek ding antang leh silh leh teen inn van te sum tawh ki lei hi. Tua a hih man in sum tawh na ih lei mah bang in sum suak thei ding bang hiam ci in ngaih sut na tawh na sep hunta hi.\nSum zon dan nam tam pilak ah nam thum kong gen nuam hi. (1) Van a bawl khia,piangsak, semkhia (2) Van a a ki bawl sa te midang te tung ah sum asuah theih na ding in vapuak, mun tuam tuam ah ki zel sak (3) Sum buuk ah zuak, sum suak sak cih te a hi hi.\nNambat khat na tawhkisai tawm ih ki kum ding hi.Gamdang ah setzung khawng om in tua te in TV,Computer,Moh,…. cih dan in natam pi a thoh khiat na a hi hi. Hih na bawl na te pen sum zon na ah a ma sa pen nasep a hihi. Gam dang tawh ih gen tak teh Zomi te a ding in ngaih sut hak a hih man in Zogam thu tawh gen teh leng, Zogam Zolei ah a piang thei ding a hoih bang hiam ci in kan ding hang a ih theih dong kan tel sawm ding hi hang. Lo ah Aluu tam a pian na ding, Phulun tam pi a piang na ding ahi zong, Be nam tuam tuam te piang khiat sak na sep pen sum zon na ah a masa pen a hi hi.\nGankhawi na a hi zong in tam pi pha sak ding hang a, ih nek tawm ding a ki sam te ah sum suak sak theih na ding in leh zat kik ding hihang. Bang bawlkhia leng sum suak thei in hau ding ka hiamci in ei leh ei ngaih sut hun lua ta hi. Mihau minthang masa tam pi te pen hih lei tung ah a om nai lo na khat peuh peuh a bawl khia zo te hi uh a, hau in min thang thei mahmah uh hi.\nNambat nih na ah bang hiam cih leh ih lopan in a piang te, ih gan khawi te, mutuam tuam ah a ki zelh zawh na ding in a va puak kawi kawi dingkisam hi. Lo ah an tam pi piang na pi sum suak na ding mun ah a puak zo om kei mawk leh a mawk na in bei lel ding a hih man in mundang ah a neding, a lei nuam te khem peuh kiang a tung zawh na ding in hih nasep a sem pawl om loh pha mawh hi.\nKacih nop na ah Japan van te hoih mah mah ki ci a tua van te lei tung mun khem peuh ah ki zel in Zogam Zolei ah zong tam pi tak om hi. Tua bang in ih gam ah hong puak dan mah un en zong ih gam ih lei pan in mundang ah ih puak zawh ziah ziah na ding leh sum ih zon siam ding hih nam bat nih na ah a gen nuam ka hihi\nNambat thum na leu leu ciang pen a kipuak sa van a hi zong, mikhem peuh ading deih hun hun a lei theih ding in a lem sa a a koih sum buuk te a hihi. Sum buuk ah van ki zuak keimawk leh ih deih ih ki sap khat a om teh ki buai mah mah ding hi. Tua a hih man in sum buuk na sep pen sum hauhna ding in na sep a bul pi thum na a hihi. Lunggulh na, tup na ki cian nei a a han ciam mi a ding in hih leitung ah a piang zo lo ding a om kei hi. Deih Tung\nPrevious: Winner leh Champion ~ Hau Za Cin\nNext: Nazi lungkim nading bangteng semding nahiam? ~ Naalian Zomi


url: =TV Card Tuner - Tuner CardsTuner Cards\nThis entry was posted in Tuner Cards and tagged cable tv tuner, desktop multimedia system, fm broadcasts, freeview set top boxes, freeview uk, pci tv tuner, pctv tuner card, video capture card by Jeff. Bookmark the permalink.\nLG Announces UltraGear 48GQ900, Its First Huge Dia […]\nReview: Viewing large with the XGIMI Aura 4K UST laser projector - New Atlas\nReview: Viewing large with the XGIMI Aura 4K UST l […]\nMEDION LIFE OLED smart TV launches with Dolby Vision, Dolby Atmos and HDR10 support - Notebookcheck.net\nMEDION LIFE OLED smart TV launches with Dolby Visi […]\ndigital tv tuner hd tv tuner digital cable tv pal secam tv video capture cards digital tuner card tv capture card pctv tuner card pci tv tuner hdtv tuner card tv tuner card digital tv tuner card video capture card tv tuner cards cable tv service usb tv tuner windows media center cable tv tuner pci tv tuner card pc tv tuners digital tv programs video player software desktop multimedia system fm radio antenna computer tv tuner digital video recording dell xps 410 tv tuner box memory card reader pc tv tuner


url: =Guaktangphial in Waitress asemkhat Facebook tungah ki mawhsak mahmah :: ZOMI DAILY\nposted on 3 February 2018 at 6:28 pm Lomkholna: News, Sawltak, Thailand, World\nThailand gamsung aom niangtuisai khatah Waitress asem numeikhat, aguaktang dekphial in kidawksak in silh ahih manin, Facebook tungah ki ciakngeingai cih The Nations pan kiza hi.\nTua numeinu pen Thailand, Chon Buri’s Sattahip District sung aom Coffee Shop khatah Waitress asem ahihi.\nFacebook User “Krua Sahapat-Laem Chabang” akici khatin Facebook tungah tua numeinu in guaktang dekphial in sabuaitho “Waitress” aseplaitak Photo khahkhia hi.\nTua Photo sungah Waitress asemnu pen numeino, akhangmoilai mahmahkhat hi a, puansungsilh Bras bangmah silhvetlo in, anuailam ah bombisungten “Underwear” bek teng cihi. Amailam anawite themkhatbek aliahding in Apron dialneu khatbek okziau hi.\nTua Photo amuhkhak ciangin adiakdiak in Thai numei te hehthei mahmah uh a, kosukpah ziahziah uhhi. Photo aki khahkhiatzawh nai 5 sung bekbekin Comment 3000 val phasukpah a, Reaction 21,000 leh Share bekbekzong 8800 veibang ki Share pah zihziah cihi.\nComment pawlkhatte’n na Coffee Shop aminthan nadingin hihbangin Promotion nabawl sese kul ahiam? Coffee sai ahong nahiam? Numei kizuakna “Brothel” ahong hizaw nahiam? ci’n Facebook user Benyapa Rungkitsataporn in kawksuk pahgiap hi.\nThailand pen gamdangmi te’n numei kizuak atam mahmahna gamkhat in hong ciamtehkhin uhhi. Hihcibang Promotion peuhmah zatkul seselo in, Profession naseptheih omlua hi. Midang, gamdangmi te’n bangci bangin hong ngaihsunding uh cih phawk in ci’n Comment giap hi.\nMore: France, Paris khuasung ah guaktangbek in aki nektheihna ansai khat kihongthak\nAdang Facebook User khat ahi Arisara Suwattanakorn inzong Coffee Shop nakhot nadingin Promotion bawlnading in guaktang kisam seselo hi. Nasai ah hongpaite Coffee dawnding in hongpai uh hi a, ci kimeksakding hongpai uh hilo hi. Massage Parlour hilo hi. Hihbangin Coffee Shop ahong, aneite leh nasem Nude Waitress te maizumhuai mahmah hi ci’n Comment piasuk hi.\nThailand pen Buddhist gamkhat hi a, ahi zongin numei pasalvai ah pawlkhatte uangtatthei mahmah uhhi. Sawltak #zomidaily\nPrevious: ZAM Thupuak :: 04 Feb 2018 (Gambel mipite tawh ki muhkhopnang sapna)\nNext: Mahatma Gandhi banghang in Christian suaklo hiam?


url: =Isaiah 14 | Siantongluan.net\nIsaiah 14 |\nTopa in Jakob hehpihin Israel teelkik ding a, amaute pen a gam uhah koihkik ding hi. Khual mite in amaute pawlin Jakob innkuan bel ding uh hi.\nIsrael mite in amaute manin amau gamah ciahpih ding uh a, Topa gamsungah amaute pen sila numei sila pasal dingin nei ding uh hi. Amaute a man ngei mite pen tu-in amaute in lehmat ding uh a, amaute a nengniam ngei mite tungah tu-in ukna nei ding uh hi.\nA haksa nasep hong kisepsakna, gimna leh lungkhamna panin Topa in note tungah tawldamna hong piak ciangin,\nBabylon kumpipa tungah hih zahkona kam na zang ding uh a, "Kumpi gilopa pukta a, amah in kuamah nengniamzo nawnlo ding!\nTawlnga loin mihingte satna-in a kizang, hehna tawh minamte ukin nakpi takin a bawlsia, migilote ciangkhut leh gam ukte kumpi ciangkhut, Topa in kuaitan khinta hi.\nLeitung khempeuh tawlnga-in gamdai takin omta uh a, amaute in la sa-in kiko uh hi.\nTaksing kungte na tungah lungdamin, Lebanon mual taamtak singkungte in, Nang hong kiniam koih khita kipanin kote a phuk dingin kuamah hong pai nawn kei, ci uh hi.\n"Nang na paisuk ciangin a hong dawntuah dingin Leinuai-a misite kihanthawn a, nangmah a hong hopih dingin leitungah a lian ngei misi uliante kipusuak sak hi. A minamte kumpite khempeuh amau kumpi tokhom panin hong ding uh hi.\nAmaute in nang hong hopihin, Nang zong kote mah bangin na thahat kei hi. Kote mah na bangta hi, hong ci ding uh hi.\nNangma harp lasakna awte, nangma liatna khempeuh Leinuai-ah kipaipih suk hi. Thante pen nangma delhphah hi a, thante pen nangma silh ahi hi.\n"Nang Khuavak ta, Zingsol, Babylon kumpipa aw, vantung panin nang bangci kiat na hi hiam? Minamte a niam koihpa ahi nangmah leilak dongah hong bangci kiphukpai ahi hiam?\nNang in na lungsim sungah, Vantungah ka kahto ding hi. A sangna mun, Pasian aksite tung pekah ka kumpi tokhom ka koih ding a, leilu lam peka kikhopna mualtungah ka tu ding hi.\nMeiite tung pekah ka kahto ding a, Sang Penpa bangin ka kibawl ding hi, na ci hi.\nAhih hangin nang pen Leinuai thuk penna Leihawm sungah hong kikoih suk ding hi.\n"Nangmah hong mu mite in nang hong en gega-in, nangma thu lungngai dedu ding uh a, Hih mipa pen leitung a lingsakpa, kumpi gamte a lokgawppa,\nleitung pen sehnel gam suaksakin, khuapite a susiapa, thong sungah a kikhum mite innah a ciahsak lopa hihpa hilo ahi hiam? hong ci ding uh hi.\n"Minam dangte kumpite khempeuh amau hankhuk sung ciat uhah a minthangin lum uh hi.\nAhih hangin nang pen namsau tawh a kithat misi a uihte, Suanghawmpi sunga a paisukte, khe tawh a kisikcip si luanghawmte bangin, na hankhuk pualamah hong kilawnkhia hi.\nNangmah in na gam susia-in, nangma mihingte that khin na hih manin, nang pen amaute tawh hong kivui khawmlo ding hi. Siatna a bawlpa suanlekhakte min kilo ngei nawn kei ta hen!\nAmaute khangto loin leitung a neihlohna ding leh leitung maitang teng khuapite tawh a kidimsak lohna dingin amau pate mawhna hangin a tate kithahna ding piang ta hen," na ci ding uh hi.\nVanglian Topa in, "Amaute langkhatah ka pang ding a, Babylon min leh a omlai mite tate leh suanlekhakte ka susia ding hi, Topa in ci hi.\nSaphulipte omna dingin tua khuapi bawlin, bualtui ka suaksak ding a, siatna munphiah tawh ka phiatkhia siang ding hi," Vanglian Topa in ci hi.\nVanglian Topa kiciam khin a, "Ka geelsa bangin piang ding a, ka ngimnasa bangin kip ding hi.\nKeimah in ka gamsungah Assiria mite ka susia ding a, ka mual tungah ka sikcip ding hi. Ka mite tung panin Assiria-te hakkol amaute liangko panin Assiria-te vangik kiakhia ding hi," a ci hi.\nHih ngimna pen leitung buppi-a dingin a kingim ahi hi. Hih ka khut pen minam khempeuh gimpiakna dingin a kizan ahi hi.\nVanglian Topa in ngim khin ahih manin kua in phiatzo ding ahi hiam? Ama khut kizan khin ahih manin kua in kaiton kikzo ding ahi hiam?\nKumpi Ahaz a sih kumin thu hong tung a,\n"Filistia mi khempeuh aw, note hong kisatna ciangkhut a kitan manin lungdam kei un. Bang hang hiam cih leh singbul panin a sel a om bangin, gulpi a sih khit ciangin a siahuaizaw gul gunei hong om ding a, tuate pen a leng thei gulpi hong hi ding uh hi.\nMizawngte in keima gankhahna sungah an ne ding uh a, a cimawhte lungnuam takin lum hithiat ding uh hi. Ahih hangin no Filistia mite, kialpi tawh kong that ding a, a suaktakha a omlaite keimah in ka that ding hi.\n"Filistia khuapi kongpite aw, nakpi takin kap un; khuapite aw, kiko un. Filistia mi khempeuh aw, lau-in ling un! Bang hang hiam cih leh leilu lam panin galkap honte hong paina leivui khu hong kitung a, tua galkapte a meidawi khat beek omlo hi," hong ci hi.\nFilistia mite in a hong sawl kamtaite mi khatpeuh in bangci dawn ding ahi hiam? "Topa in Zion kipsak khin a, gimna a thuak ama mite in tua sungah bukna mu uh hi," ci-in a dawng ding uh hi.\nTedim Lai Siangtho / Laibu: Isaiah 14


url: =APRIL 14, 2018 Gualnopna Lam Innpi Sanginnin Kizang ~ MUC\nAPRIL 14, 2018 Gualnopna Lam Innpi Sanginnin Kizang\nAdmin 11:25:00 PM Articles, MISSION NEWS\nGualnopna Lam Innpi Sanginnin Kizang\nNojab Lemari, 66\n1980 kumin Ebeye tuikulhah SDA in US kumpi zato khat tawh nasep a kipanin tua tuikulhah SDA thu-um mi nai lo hi. Tua hun lai-in hih tuikulhah mi 12000 val bang om hi. Hih tuikulh in US gam uk sung a om Micronesia in huamkha hi. Hih tuikulhah zato ah nasem in ka om hi. Ka pasal Rellong in Ebeye tuikulhah palik bu khat hi.\nAdventist pawlpi in zato makai, siavuan, siamah kaikhawmin kum 4 sung kumpi tung pan zato nasep ngah hi. Siamah makaipi a lut thak Jerry Whitland in a inn ah va hawh dingin ka nupa un hong sam hi. Nitak sim phial ka hawh uh a, Lai Siangtho ka sinkhawm uh hi. Tua bangin amah zong ko inn ah hong hawh thei zelzel hi.\nTua hun lai-in ka sanggam Tommy Kilma in Adventist pastor hi-in, amah le Guam panin makai pawl khat hong pai uh hi. Tua bangin kimuhkhopna panin Adventist biakinn khat le sanginn khat hon ding ka khensat uh hi. Ka pasal in khua sung upa khat tawh kiho uh a, inn khat sanginn dingin zat ding ka thukim uh hi. Tua inn pen gualnopna aa kizang lam-inn a kizang, kipuahna inn khat hi. Ahi zongin ka pasal in tua inn zat ding thukim hi. Lai Siangtho sinna inn a ka zat uh hangin, ka lungsim khat uh nuam lo hi.\n1980 kum ciangin Tan lang pan Tan 4 ciang sang kihong hil Ka tapa upa pen R.D. in Tan Lang sangnaupang masa pen hi. Lai Siangtho sinin kum 3 sung bang hong sawtto hi.Khat vei vei ciangin siamahpi nu makai-in, zato sia makaite cih bangin khat khit khat kikhel in, Lai Siangtho sinna ka makaih uh hi.\nSunday thu-um innkuan sung panin a khangkhia ka hih manin hamsatna ka thuak zel hi. Pastor pa in Namu cihte ah khual a zin ciangin ka pa in pawlpi makaih hi. Ka pasal tawh Lai Siangtho thuman ka theih khit nung uhah, 1983 kumin SDA pawlpi-ah tui ka kiphum uh hi. Ebeye tuikulhah SDA tui kiphum masa pen ka hi uh hi.\nKa pa in SDA ah ka om uh deih lo hi. Kituiphum zawh kum khat ciangin ka pa-te kiang ka hawh uh hi. Ka pa in kikhawmna pan hong ciahin a puante ka sawpsak hi. Ka pa in bang hangin puansawp na hiam, ci-in hong dong hi. Mikangte tawh kitengin Sunday ni-in nasem, ci-in ka pa in hong awi lo hi.\nLai Siangtho sungah Ni masa ni-in Khrih in sihna pan tho hi. Tua in kaal khat sungah ni masa ni hi, ci-in ka pa ka gen hi (Matt. 28:1) Luke 23: 54 sungah Khrih’ sih ni in Kigin ni, ni nga ni hi, cihte ka pa ka gen hi. Tua khit a kipan ka pa in Sabbath tawh kisai bang mah hong paupih nawn lo hi. Ka pa in Sabbath thuman thei hi, ci-in ka ngaihsun hi.\nEbeye tuikulh in 1986 kumin suahtakna ngah hi. 1987 kum ciangin nidang a ka omna ngei inn khatah kituahin sanginn a kizang hi. Tua hun in sanglai-te zong kikhanto thei a, ka tapa in Plus Two ciang hong zo thei hi.\nKa maitaii den hi.Mite zong ka lungnopna hong thei uh hi. Hamsatna ka thuak zel a, ahi zongin Pasian in suahtakna lampi hong honsak hi.\n1987 kumin Nojab’ pasal in tuap sung natna khat nei-in Hawaii ah a manlang theithei-in vanleng tawh pai kul hi. Siavuante muhna-ah a dam mawk diam cih hong himawhpih uh hi. Pasian in thungetna hong dawng ahih manin ni 5 sung zato lup khitteh cidam takin inn ciah kik thei hi ung. 2017 kumin, kum 67 a phakin Nojab’ pasal in hong nusia hi.\nKum 66 ka cin ciangin ka nasepna zato panin ka khawl hi. Tu-in Ebeye tuikulh a om Adventist zato ah ka hih bangbangin na ka sem hi.\nTu quarter Sabbath 13 leitung bup sumpi in Ebeye tuikulh a Adventist zato ah kipuak ding hi. MUC in Mayaan, Kachin ah kipuak ding hi. Mayaan ah biakinn thak apna kinei khin hi.